Predsednik Gradjanskog demokratskog foruma (GDF) Zoran Vuletić pozvao je danas diplomatske predstavnike članica EU, Velike Britanije, SAD i "ostalih demokratskih zemalja" da "obuzdaju ekspanzionističke inicijative" predsednika Srbije Aleksandra Vučića u regionu.\n“Zloupotrebljavajući podršku zapadnih demokratija Srbiji u procesu priključenja EU, Vučić nesmetano, a posebno intenzivno od 2018, sprovodi politiku destabilizacije susednih država, čime prati destruktivnu politiku Rusije prema Zapadnom Balkanu i Evropi”, naveo je Vuletić u saopštenju.\nOcenio je da “ne treba minimizirati i ignorisati” izjave ministra unutrašnjih poslova Aleksandra Vulina, koga je nazvao Vučićevim “alter egom”, a u vezi stvaranja “srpskog sveta”.\n“Vulinova inicijativa za stvaranje takozvanog srpskog sveta je samo drugim jezikom opisana stara šešeljevska politika takozvane Velike Srbije koju je Aleksandar Vučić veći deo svog političkog života zagovarao. Zato Vučiću mora biti stavljeno do znanja da novi rat u regionu neće biti dopušten”, naveo je lider GDF.\nDodao je da od predstavnika demokratske opozicije u Srbiji očekuje da se “bez dvosmislenosti i populizma izjasne o opasnim i ratnohuškačkim namerama režima”.\n“Svi oni koji budu prećutkivali opasne namere naprednjačkog režima u regionu biće saučesnici ne samo u provociranju novog rata na Balkanu, već i pomagači u učvršćivanju autokratskog i korumpiranog režima u Srbiji”, ocenio je Vuletić


Novak trenira u Monte Karlu sa Raonićem i Krajinovićem\nNajbolji teniser sveta Novak Đoković uveliko se priprema za novu sezonu. Đoković, koji je u 2014. osvojio sedam titula, trenutno je u Monte Karlu.\nBlaga klima u Monaku tokom decembra omogućava igračima da vežbaju na tvrdoj podlozi, tako da Nole nije imao potrebe za odlaskom u neke toplije krajeve. Đokoviću i igračima koji su sa njim u kampu dozvoljeno je da koriste sve pogodnosti “Monte Karlo Kantri kluba” uključujući i teretanu, restoran, usluge masaže. Takođe im je dozvoljeno da koriste atletsku stazu na obližnjem stadionu “Luj II”.\nĐoković, Raonić i ostali igrači takođe su bili pozvani da se pridruže tradicionalnom božićnoj humanitarnoj akciji “Monte Karlo kantri kluba” u kojoj je učestvovao i fudbalski klub Monako, jedan od klubova za koje Đoković navija.\nInače, Đoković će prvi meč u 2015. odigrati na egzibiciji u Abu Dabiju, “Mubadala svetski teniski šampionat”. Turnir se održava od 1. do 3. januara, a pored Novaka tamo će biti i Rafael Nadal, Endi Marej, Stanislas Vavrinka, Nikolas Almagro i Felisijano Lopez. Posle toga, Đoković od 4. januara igra na turniru u Dohi.


Glavni sastojak tekile mogao bi biti lijek protiv osteoporoze\nPrema rezultatima najnovijih istraživanja tekila je dobra za kosti. Jedan istraživač iz Meksika utvrdio je da biljka od koje se proizvodi tekila sadrži tvari sposobne za poboljšanje apsorpcije kalcija i magnezija koji su neophodni za održavanje zdravlja kostiju.\nU studiji Centra za istraživanje i napredne studije u Meksiku miševi su konzumirali šećer iz plave agave i proizveli skoro 50 posto više osteokalcina – proteina čije je prisustvo je neophodno za proizvodnju nove kosti. Čak se prečnik njihovih kostiju povećao nakon osam sedmica konzumiranja tekile.\nMercedes Lopez, koja je vodila ovo istraživanje, kaže da se ti efekti svode na interakciju između šećera iz plave agave i bakterija u crijevima koji omogućavaju molekulama šećera da vežu hranjive tvari i pomognu ih prenijeti u stanice koštane srži.\n“Potrošnja šećera koje sadrži agava uz adekvatne crijevne mikrobiobiote potiče stvaranje nove kosti, čak i uz prisutnost osteoporoze”, objašnjava Lopez.\nOvi rezultati pružaju mogućnost razvijanja alternativnog tretmana za osteoporozu, bolest koja pogađa oko 200 miliona ljudi širom svijeta.\nRanija istraživanja pokazala su da tekila može pomoći u smanjenu šećera u krvi i borbi protiv holesterola.\nDanas je svjetski dan osteoporoze, najčešće bolesti kostiju


Regionalne vesti - Četvrtak 09.05.2019 - 14:09\nVojna parada, odnosno prikaz sposobnosti Vojske Srbije i Ministarstva unutrašnjih poslova Srbije „Odbrana slobode“, održaće se 10. maja sa početkom u 11 časova u Bulevaru Nikole Tesle u Nišu.\nFoto, D. Ristić/OK Radio\n„Mole građani koji žele da posmatraju događaj da na Bulevar Nikole Tesle, dođu do 10 časova. Ulaz na mesto događaja motornim vozilima neće biti moguć“, navelo je Ministarstvo odbrane u svom saopštenju.\nMesta ulaska za građane omogućena su Bulevarom Nikole Tesle iz pravca centra grada (raskrsnica sa Knjaževačkom ulicom) i iz pravca naselja Donji Komren, ulicom Aleksandra Medvedeva i iz naselja Stevan Sinđelić.\nU saopštenju se navodi da su u zonama gde će biti posetioci obezbeđene cisterne sa vodom, kao i punktovi sa flaširanom vodom.\nDežuraće i sanitetske ekipe koje će se nalaziti u ulazu u kasarnu „Stevan Sinđelić“ i ulazu u kasarnu „Knjaz Mihailo“ iz pravca Bulevara Nikole Tesle kao i kod raskrsnice Bulevara Nikole Tesle i Bulevara Heroja sa Košara.\nAktuelne izmene režima saobraćaja važiće i na dan Prikaza.


Cijene peleta u BiH naglo skočile: Evo koliko se sada plaća za tonu - Čitaj.ba\nPočetna/Biznis/Cijene peleta u BiH naglo skočile: Evo koliko se sada plaća za tonu\n02.02.2017., Slobodnica, Slavonski Brod - Tvrtka Euro-tim vlasnika Darka Grivicica ulozila je tri milijuna kuna u novu liniju postrojenja za proizvodnju peleta u Slobodnici. Photo: Ivica Galovic/PIXSELL\nNaime, kako kažu, sada se cijene kreću od 350 do 390 KM za tonu, u zavisnosti od vrste, ali i kvaliteta, pišu Nezavisne novine.\n“I pored viših cijena ovog energenta, trenutno imamo povećanu isporuku, tako da smo količine koje smo imali unaprijed prodali”, kažu iz ove kompanije za Nezavisne novine.\n“Sad tona peleta košta 390 KM. U krugu od 50 kilometara čeka se na isporuku do 10 dana, a isporuka za dalje relacije čeka se 20-30 dana. Potražnja jeste veća, jer je više ljudi prešlo na grijanje ovim energentom. Mi ga ne izvozimo u inostranstvo i podmirujemo naše tržište, jer je gužva i ne možemo stići da izvozimo”, kažu u ovoj firmi za Nezavisne novine.\nSkuplji nego prošle godine\n“Trenutno smo obustavili proizvodnju peleta te samo vršimo isporuku već naručenog”, kažu iz ovog preduzeća.\nDodaju da oni nisu podigli cijenu.\n“Tona peleta kod nas košta 350 KM, a mi svake godine u aprilu imamo akciju, kada prodajemo pelet po 330 KM po toni i veliki broj naših kupaca uglavnom tada nabavlja pelet”, ističu iz ovog preduzeća za “Nezavisne” i dodaju da besplatno voze samo u Banjoj Luci.\nSavo Đurić, prodavac drva iz Banje Luke, rekao je da većina ljudi kupuje drva uglavnom pred jesen, u avgustu, septembru i oktobru.


Konstituisana Grupacija za organsku proizvodnju PKV - Organska poljoprivreda\nU Privrednoj komori Vojvodine (PKV) nedavno je održana konstitutivna sednica Grupacije za organsku proizvodnju, u okviru Udruženja poljoprivrede PKV.\n„Organska proizvodnja predstavlja veliki razvojni potencijal koji nije dovoljno iskorišćen. Formiranje Grupacije za organsku proizvodnu, omogućiće se proizvođačima organskih proizvoda da, zajedno sa drugim privrednim subjektima usklađuju međusobne odnose. Zadatak stručne službe Udruženja poljoprivrede PKV će biti da sve probleme, sugestije, predloge usmeri u pravcu rešavanja ka onim institucijama koje su kompetentne za to, kao i da permanentno radi na edukaciji svojih članica“, rekla je Jelena Drobnjak, sekretar Udruženja poljoprivrede PKV.\nSednici su prisustvovali i saradnik pokrajinskog sekretara za poljoprivredu, vodoprivredu i šumarstvo Aleksandra Bundalo, koordinator rada udruženja PKV Dragomir Đukić, sekretar Udruženja usluga PKV Slavica Hajder, sekretar Udruženja industrije PKV Zoran Trpovski, samostalni stručni saradnik u Udruženju poljoprivrede PKV Vidosava Žutić i viši samostalni stručni saradnik Udruženja poljoprivrede PKV Srđan Grubač.\nSub 25 Novembar, 2017 11:16\nTagovi: grupacija pkv organsku proizvodnju


Njujork tajms o vijetnamskim radnicima u Linglongu - MediaSfera\n„Očajni uslovi za vijetnamske radnike koji grade fabriku vrednu 900 miliona dolara pokazuju ponor između obećanih ulaganja iz Kine i mračne realnosti na terenu“, piše Njujork Tajms o fabrici Linglong u Zrenjaninu.\nNovinar Njujork Tajmsa uverio se u ono što neki mediji pišu već mesecima o neljudskim uslovima u kojima rade radnici Linglonga u Zrenjaninu. Bez toplog smeštaja, kupatila, ponekad hrane i slobodnih dana, oni se bore da zarade nešto novca kako bi se vratili u svoju domovinu, prenosi Nova.rs.\nJedan od radnika, koji je zbog eventualne odmazde poslodavaca želeo da ostane anoniman, rekao je za Njujork Tajms da je on samo želeo da ode na Zapad da bi promenio svoj život. Promenu je i doživeo, ali nažalost samo na gore.\nKao pakao na zemlji\n„Ispostavilo se da je posao u Srbiji, jednoj od najsiromašnijih evropskih zemalja, gde radi u fabrici guma u Zrenjaninu postao simbol ponora između obećanih ulaganja iz Kine i mračne realnosti na terenu. Iako je proglašena kao najveća kineska investicija u Evropi, fabrika Linglong vredna 900 miliona dolara, sada je magnet za kritiku vlade Srbije koju protivnici optužuju za potčinjavanje Kini. Radnici kažu da su standardni problemi poput trgovine ljudima, da su uslovi nalik zatvoru i da se zloupotrebljava životna sredina“, piše list.\n„Njujork Tajms“ piše da je pitanje životne sredine zadalo „ozbiljnu glavobolju“ Vučiću, koji je pretrpeo kritike Evropskog parlamenta zbog svojih odluka, ali i koji se svake nedelje suočava za protestima širom zemlje.\n„Kineske investicije uključuju čeličanu u blizini glavnog grada Srbije, rudnik u Boru, a sve je to podstaklo bes naroda. Iako se u provladinim medijima hvale kineske investicije, kod brojnih građana Srbije ovakve investicije predstavljaju sinonim za degradaciju životne sredine. Radnici su bili uplašeni da će im oduzeti pasoše i staviti ih u „moderno ropstvo'“, piše poznati list.\nJedan od radnika koji je više od 15 godina radio za različite kineske kompanije u Koreji, Kuvajtu i Tajvanu, rekao je da nikada nije doživeo tako loše uslove kao na gradilištu Linglonga u Srbiji.\nUslova rada nalik zatvoru i zloupotrebe životne sredine\nProglašena najvećom kineskom industrijskom investicijom u Evropi, fabrika Linglong tajer vredna 900 miliona dolara sada je povod za kritiku srpske vlade koju optužuju za potčinjavanje Kini bez pitanja. Radnici i aktivisti kažu da se ta kompanija pravi probleme poput trgovine ljudima, uslova rada nalik zatvoru i zloupotrebe životne sredine.\nU Zrenjaninu radi oko 400 Vijetnamaca, uz još stotine Kineza, koji dobijaju veće plate i bolje uslove života, kažu radnici i lokalni radnički aktivisti. Radnik iz Vijetnama opisao je uslove rada u Srbiji kao „jadne i opasne” i rekao da je bio smešten u oronuloj kolibi punoj drugih vijetnamskih radnika kao i da su suočeni sa maltretiranjem od strane kineskih nadzornika.\nSrbija tvrdi da je ova kineska investicija pomogla da se dostigne ekonomski rast od sedam odsto prošle godine, među najvišim u Evropi. Međutim, stanje sa radnicima u Linglongu unazadilo je višegodišnje napore Srbije na putu ka Evropskoj uniji.\nTo pitanje pogoršalo je najveću političku glavobolju predsednika Srbije Aleksandra Vučića – gnev javnosti zbog projekata koji su štetni po životnu sredinu. Desetine hiljada ljudi protestovale su protiv anglo-australijske kompanije Rio Tinto što je primoralo vladu da poništi dozvole za projekat.\nUprkos pohvalama Pekinga u provladinim srpskim medijima, Kina je u očima mnogih Srba odgovorna za degradaciju životne sredine, piše američki list prenosi Politika.\nTagoviLinglong Njujork tajms vijetnamski radnici Zrenjanin


Republika / Komentari / Odbor za kontrolu službi bezbednosti: VBA nije "prisluškivala" Nedeljnik\n05:25Dirljiva ispovest Tozovca iz karantina: Ovo nije virus, napalo nas je zlo, uplašen sam jer mi se još živi! 05:21Partizan i Budućnost bi titulu dok se ljudi bore za goli život 05:15Branko Kockica apeluje da se ne izlazi napolje: Ovih dana sam kao puž, stalno u kućici! 05:14Ne dozvolite da vam brašno propadne: Evo KAKO da čuvate ovu namirnicu! 05:11Filip deli sudbinu svih Srba: Zbog karantina ne viđam porodicu! 05:00Srbina ubili, pa inscenirali ruski rulet: U Kolumbiji stradao šef balkanskog kartela! 04:45Kurs dinara u ponedeljak 117,5272 04:30SZO: Video-igre su preporučeni tretman u izolaciji 04:13(VIDEO) Majke mi, nisam htela: Maca je pošla da ugrabi papagaja, a kada se on okrenuo napravila se blesava 03:12JUTA: Vrednosni vaučeri umesto povraćaja novca za turističke aranžmane\npetak, 21. 2. 2020.| 21:50\n"Lažna elita kuka kada se na laži odgovori istinom"


Magazin Novosti / ekspres.net · · Komentara: 0\nŽene fidbalera često prati loš glas, da su sponzoruše, da im je jedini cilj da se dobro udaju, a jedini uspeh je to što su žene fudbalera.\nKada se nađu u društvu poznatih, bogatih fudbalera, brojne žene u startu postaju obeležene epitetima žena lakog morala ili pak da su sponzoruše.\nAli uvek postoji i druga strana. Postoje brojne žene koje su uspešne, ostvarene i ne zavise od svog partnera, te time demantuju ovaj loš glas.\nPročitajte još: Prvu ulogu je imao u filmu "Južni vetar", a sada glumi u "Tajni vinove loze": On je naš najinteligentniji glumac i član je MENSE!\nPročitajte još: ŠOK: Zijah Sokolović hitno prebačen u bolnicu!\nBekamova u svetu muzike\nViktorija je danas, jedna je od najfotografisanijih žena na svetu, a mnogi je smatraju istinskom modnom ikonom.\nIako je žena jednog od najpoznatijih fudbalera, Viktorija je svojom sposobnošću postigla da je ne prepoznaju po tome, već je od svog imena napravila istinski brend.\nA post shared by @helenasegerfp\nPročitajte još: Nakon optužbi za silovanje, oglasio se Žerar Deparđe\nPročitajte još: Rada Manojlović za Magazin Novosti: "Samo ih gledam dokle mogu da idu"\nPesma za FIFA Svetski Kup\nPročitajte još: Devedesetih je pevao najlepše balade, a devojčice su ludele za njim: Izgleda mlađe i bolje nego ikad (FOTO)\nI na domaćoj sceni postoje parovi gde su oba partnera popularna i ostvarena. Tu su i Jelena Karleuša i Duško Tošić.\nPročitajte još: Prava LEPOTICA: Evo kako izgleda i čime se bavi ćerka Ace Lukasa (FOTO)\nNe treba posebno isticati ko je popularna JK. Ona privlači pažnju prisutnih gde god se pojavi, i svojim stajlingom zadaje domaće zadatke ostalim kolegama.\nPoznata je kao osoba britkog jezika, bez zadrške će reći ono što misli, a ne sumnjamo da je suprugu Dušku Tošiću prava podrška, zajedno sa ćerkama Atinom i Nikom.\nIsabel Mebarak Ripol


RADOSAVLJEVIĆ: MLADIM BEOGRAĐANIMA DO KRAJA GODINE BESPLATNI KURSEVI I SAMIT MLADIH\nKancelarija za mlade grada Beograda i ove godine ponovo krajem oktobra organizuje besplatnu školu računara mladim Beograđanima od 15 do 30 godina. U pitanju su tri različita kursa za „HTML&CSS“, „Adobe photoshop“ i „Wordpress“, svaki u trajanju od dva meseca.\n-S obzirom na veliku zainteresovanost mladih Beograđana prethodnih godina za ovakve i slične kurseve, rešili smo da im i ove godine obezbedimo besplatne obuke iz različitih oblasti i programa. Škole računara i informatike jedne su od najtraženijih u Beogradu, Srbiji, pa i u svetu. Kao gradska Kancelarija za mlade, mi smo tu da osluškujemo potrebe mladih Beograđana i da im pružimo maksimalnu podršku kroz saradnju sa edukativnim i kulturnim institucijama i nevladinim sektorom. Kada je u pitanju ovaj kurs -na mladima je samo da se prijave, budu redovni na predavanjima i nakon polaganja preuzmu sertifikat – rekao je direktor Kancelarije za mlade Nedeljko Radosavljević i dodao da su prijave otvorene na sajtu Kancelarije za mlade do 26. oktobra.\n-Pored škola računara, uvek je velika zainteresovanost i za kurseve stranih jezika i BG praksu. Mladi su željni znanja, a na nama, kao Kancelariji, je zadatak da im potrebna znanja omogućimo besplatno. Već tri godine uspešno i sa velikom posećenošću organizujemo i „Samit mladih“. Ove godine, 20. novembra, očekuje nas i četvrti samit, gde planiramo da kroz interaktivno učešće mladih na panelima različitih tema, zajedno sa njima, dođemo i do nekih novih ideja za projekte i programe koje bismo realizovali sledeće godine. Budućnost našeg društva leži u novim generacijama i naš prioritetni zadatak je da ulažemo u njih – istakao je Radosavljević i dodao da će jedan od panela četvrtog „Samita mladih“ biti posvećen, u skladu sa prioritetima omladinske politike koju sprovodi država, mehanizmima koji pospešuju profesionalni razvoj i zapošljivost mladih.


Sprecimo secenje starog jasena u centru Leskovca - Peticije.online\nLeskovac - Stari jasen u centralnom parku, preko puta popularnih kafića Sanjeli i ABC, biće isečen jer se njegov pad ne može zaustaviti, barem je tako objašnjeno na današnjoj sednici Skupštine grada.\nO ovom problemu govorili su gradonačelnik Leskovca Goran Cvetanović i direktor Direkcije za urbanizam i izgradnju Slaviša Zlatanović, koji su rekli da su sentimentilano vezani za raskošni jasen sa povijenom stablom.\nCvetanović je pomenuo da postoji projekat za njegovo spasavanje, odnosno, zaustavljanje pada, ali da poštuje reč stručnjaka (Kakvi su to stručnjaci koji imaju projekat za spasavanje a u isto vreme dozvoljavaju da se drvo poseče?!). Međutim, ni jednom rečju nije objašnjen niti naveden stvarni razlog zašto drvo mora da se poseče.\nKako je rečeno, inženjer hortikulture Nada Gojković je još pre dva meseca, bez objašnjenja, dobila nalog da poseče ovo drvo u centralom gradskom parku, ali ona to nije učinila jer je smatrala da jasen može da se spase. Tada su posečene samo njegove grane, a građani su burno reagovali na licu mesta.\nSkandalozno je i to da nije izvršena nikakva dijagnoza bolesti samog drveta, kao ni šta je njen uzrok i da li uopšte postoji.\nMolimo Vas da potpišete ovu peticiju i prosledite svojim prijateljima na društvenim mrežama kako bismo sačuvali, ili bar pokušali da sačuvamo jedan od simbola Leskovca, stari jasen, koji će verovatno biti isečen zbog nečije pohlephosti i hira. Izgurajmo ovu priču do kraja i dovedimo stručnjake koji će proceniti i javno izneti dokaze da li je drvo za sečenje ili nije, ne dozvolimo da nam poruše i to nešto malo lepog u gradu.\nLESKOVAC Kontaktirajte autora peticije\nPotpisivanjem, ovlašćujem LESKOVAC da preda moj potpis onima koji imaju moć odlučivanja po ovom pitanju.\n3 130 3 131 Da svi djaci u Srbiji uce iz istih knjiga kao nekada


Lukač se ogradio: Dodik ima pravo na mišljenje, ali ono ne utiče na rad policije\nDragan Lukač je rekao da Milorad Dodik kao politička ličnost na važnoj funkciji u BiH i lider najjače političke stranke u RS-u ima pravo na svoje mišljenje.\nMinistar unutrašnjih poslova Republike Srpske Dragan Lukač izjavio je da svaki građanin Republike Srpske ima pravo da podnese tužbu, pa i protiv policije, ako smatra da je ugrožen njegov tjelesni integritet na bilo koji način, ali i da ona mora biti dokazana.\nLukač je komentarišući navode da su tužbu najavila lica koja su u Banjaluci uhapšena u akciji policije u okviru istrage ubistva policijskog službenika Radenka Bašića u Prijedoru, napomenuo da će policija sa svoje strane provjeriti da li su učesnici koji su bili prisutni u toku akcije radili u skladu sa zakonom.\n– Sve i jedan policajac koji bude optužen za prekomjernu upotrebu sile će se pojaviti na sudu i dati izjavu, a tužilaštvo i sudovi su tu da cijene da li je bila opravdana upotreba sile – rekao je Lukač u Banjaluci.\nGovoreći o izjavama člana Predsjedništva BiH Milorada Dodika u kojima je najavio istražnu akciju u vezi sa navedenim ubistvom, Lukač je rekao da Dodik kao politika ličnost na važnoj funkciji u BiH i lider najjače političke stranke u RS-u ima pravo na svoje mišljenje.\n– To su akcije koje je policija spremala tih dana u kontinuitetu, te dogovorila i zajedno sa tužilaštvima, koja su bila obaviještena o tome da će biti privedena određena lica koja se dovode u vezu sa ubistvom u Prijedoru – rekao je Lukač.\n– Imamo svoj način komunikacije, a moje lično prisustvo na licu mjesta nije neophodno, jer nisam neko ko radi uviđaj, ili odlučuje koje lice će na kraju da se hapsi. To rade naši inspektori u skladu sa ovlaštenjima – pojasnio je Lukač, prenosi Srna.\n– Inspektori u toj upravi bave se isključivo tim najtežim krivičnim djelima, a to su ubistva, organizovani kriminalitet u svim vidovima i tim inspektorima ne treba ministar da im kaže šta treba da rade – rekao je Lukač.\nGovoreći o navodima da je u policiji u Prijedoru bilo lica koja su odavala službene informacije kriminalcima, Lukač je rekao da nijedna policija na svijetu nije imuna na tu pojavu, te da će Ministarstvo provesti opsežnu istragu širom Republike Srpske.\n– Sve i jedan policajac za kojeg se dokaže da je bio u kontaktu sa bilo kojim kriminalcem, naročito ako je odavao određene podatke, biće procesuiran i izbačen iz Ministarstva – rekao je Lukač.\nPlenković o izbornoj reformi u BiH: Radimo sve što možemo, Bošnjaci će nositi teret odgovornosti ako to odbiju\n- Treba iscrpiti sve mogućnosti i mi to radimo, uvjereni da će, prije ili kasnije, međunarodna zajednica, a i...


Grad Zvornik u 10 mikro gradova Evrope za investiranje - infoBirač\nFDI magazine, web portala FDI Intelligence uradio je studiju o informacijama o stranim investicijama i globalno o investicionim aktivnostima, a studiju je objavio londonski Financial Times. Prema rangiranju FDI, Republika Srpska je jedan od 10 malih regiona budućnosti 2018/2019. za strategiju stranih ulaganja. Grad Zvornik je u kategoriji mikro gradova Evrope po isplativosti na 4. mjestu.\n„Drago nam je da se Zvornik našao na listi mikro gradova budućnosti. To je jedan od dokaza da smo proteklih godina uradili dosta na stvaranju povoljne poslovne klime i da u tom pravcu trebamo nastaviti. Trenutno smo u fazi pripreme različitih projektnih mogućnosti u Zvorniku i pokušaćemo da iskoristimo pozitivne reakcije iz profesionalnih krugova koji su nas u tome prepoznali,“ kaže Zoran Stevanović, gradonačelnik Zvornika.\nBez sumnje, ovo rangiranje će značajno uticati na promociju Republike Srpske kao poželjne destinacije za privlačenje stranih investitora. FDI Magazine ima 15.284 aktivnih korporativnih čitalaca i informiše donosioce odluka o najnovijim promjenama na globalnoj mapi investicija. Pokrenut 2001. godine, FDI Magazine je osnovan sa primarnim ciljem da bude vodeća publikacija za poslovanje pod uslovima globalizacije.


RTCG - Radio Televizija Crne Gore - Nacionalni javni servis :: Politika :: Bezrezervna podrška Mađarske putu u EU\nDRLJEVIĆ U BUDIMPEŠTI 12. 02. 2019. 11:31 >> 14:25 0\nDRLJEVIĆ U BUDIMPEŠTI\nCrna Gora ostvaruje dobre rezultate u pristupnim pregovorima i može da računa na bezrezervnu podršku Mađarske kako bi postala prva naredna članica EU, saopšteno je tokom sastanaka koje je glavni pregovarač Aleksandar Drljević imao u Budimpešti sa mađarskim zvaničnicima.\nKako je saopšteno iz Vlade, Drljević je boravio u zvaničnoj posjeti Mađarskoj na poziv državnog sekretara za politiku EU pri Kabinetu premijera Sabolča Takača, a tokom posjete se sastao i sa šefom Odsjeka za Balkan u Ministarstvu vanjskih poslova i trgovine Andrašom Klajnom.\nGlavni pregovarač je sagovornike upoznao sa rezultatima koje je Crna Gora ostvarila otvaranjem 32 od 33 poglavlja, ističući očekivanje da će preostalo poglavlje 8 – Konkurencija biti uskoro otvoreno čime će se zaokružiti jedna faza procesa evropske integracije.\n"Politička i ekspertska podrška koju Mađarska pruža Crnoj Gori na njenom reformskom putu od nemjerljivog su značaja za održanje dobre dinamike u pristupanju EU. Crna Gora je odlučna da nastavi sa ostvarivanjem mjerljivih rezultata na svim poljima, a posebno u poglavljima 23 i 24, uz očekivanje da će oni biti vrednovani od strane EU", istakao je Drljević.\nMađarska, kako su poručili Takač i Klajn, vjeruje da je Crna Gora spremna za članstvo u EU, kao i da je politika proširenja najuspješnija priča Evropske unije.\n"Crna Gora može da računa na bezrezervnu podršku Mađarske u sprovođenju sveobuhvatnih društvenih reformi koje vode finalizaciji pregovaračkog procesa. Mađarska se zalaže za individualni napredak u pristupanju EU i vjerujemo da Crna Gora može da postane prva naredna članica evropske porodice", istakao je Takač.\nKlajn je, kako je saopšteno, izrazio zadovoljstvo dobrom saradnjom dvije države u mnogim oblastima i činjenicom da su mađarski eksperti, tokom prethodnog perioda, kroz obuke i stručnu podršku, značajno pomogli crnogorskoj administraciji u pregovaračkom procesu. Poručio je da Mađarsku raduju uspjesi Crne Gore, te da i u narednom periodu možemo računati na nastavak podrške u svim oblastima od zajedničkog interesa.\nCrna Gora posvećena dostizanju evropskog kvaliteta života\nKroz proces evropske integracije, Crna Gora je posvećena sprovođenju suštinskih reformi koje će osigurati vladavinu prava, osnažiti ekonomski razvoj i unaprijediti kvalitet života svojih građana, saopštio je glavni pregovarač Aleksandar Drljević u Budimpešti na sastanku sa nerezidentnim ambasadorima država članica EU, Estonije, Litvanije, Letonije i Irske, kao i sa ambasadorima i otpravnicima poslova Tajlanda, Filipina, Gruzije, Pakistana i Kolumbije.\n"Drljević je informisao sagovornike o sprovedenim reformama i ostvarenim rezultatima u procesu pristupanja EU, kao i o tekućim i planiranim aktivnostima Vlade i pregovaračke strukture s ciljem dostizanja evropskih standarda i kvaliteta života", saopšteno je iz Vlade.\nSagovornici glavnog pregovarača su pozdravili napredak Crne Gore u pristupanju EU, kao i njenu ulogu i doprinos regionalnoj saradnji i razvoju sadržajnih odnosa sa susjedima. Takođe, kako se dodaje, razmijenjena su mišljenja u vezi sa obavezama u konkretnim pregovaračkim poglavljima i razmotrena ekspertska podrška država članica u više oblasti.\nCrna Gora - Mađarska Aleksandar Drljević\nPrimjetan napredak uz smjernice EK\nSvi da sagledaju svoju ulogu u EU procesu\nJačanje administrativnih kapaciteta u fokusu pregovora\nRazvoj države zavisi od napretka opština


LE REPUBLIQUÉ EN MARCHE - PREDSEDNIČKI IZBORI U FRANCUSKOJ\nPosted on March 1, 2022 March 3, 2022 by administrator\nLE REPUBLIQUÉ EN MARCHE\nLa Republiqué En Marche je politička partija osnovana u aprilu 2016. godine na čelu sa Emanuelom Makronom koji je nedugo pre toga dao ostavku na mestu ministra ekonomije kako bi se posvetio svojoj predsedničkoj kandidaturi. Ono što je specifično jeste da je stranka nastala delovanjem pokreta pod imenom Napred (En Marche) što znači da iza ove stranke nije postojala neka institucionalna struktura. Pokret je u sebi sadržao spoj socijalizma i liberalizma bez posebnog skretanja u levo ili desno već je akcenat stavljen na njegovu progresivnost.\nProgresivnost se ogledala u rušenju ideologija koje vode stranputicama i otklonu bipolarizma u Evropi. Iako se način mobilizacije i neformalnog okupljanja po mnogo čemu poistovećuju sa La France Insoumnise ipak lider LFI-a imao mnogo jaču političku pozadinu za razliku od En Marche i Makrona. On je uspostavio pokret prostim sagledavanjem situacije koja je postojala u Francuskoj i izvođenjem javne vežbe koju su vodili volonteri i koja je obuhvatala proste intervjue sa građanima o glavnim problemima svakodnevnice. Omogućavanjem da svako bude pripadnik LREM-a bez obzira na partijsku opredeljenost i uvođenjem nečega za tad ne toliko popularnog u Francuskoj što se zove model sledbenika što podrazumeva fokus na finansiranje donacijama uspeo se stepenicu više i približio građanima. U proleće 2017.godine njegova stranka osvaja 67% glasova na predsedničkim izborima i obezbeđuje sebi većinu u Narodnoj Skupštini.\nIako je od samog početka bila prihvaćena kao vizionarska partija, Evropa je mnogo toga zamerila Makronovom delovanju. Prvenstveno, pomen transnacionalnih stranačkih lista za predsedničke izbore nije naišao na njeno odobravanje, kao ni mogućnost organizovanja zajedničke vojske. Ipak, Makron smatra da konačna ekonomska povezanost regiona treba da dođe uticajima i sprovođenjem reformi na Zapadnom Balkanu zato što je Zapadni Balkan najranjivija tačka Evrope. Makron je tokom samita u Sofiji 2017.godine čvrsto je zagovarao promene u institucijama Evropske Unije koje subile usmerene i na sam proces pristupanja. Na opštinskim izborima 2021. Uprkos ogromnoj podršci koja se očekivala pokazali su se brojni neuspesi posebno tamo gde su postojali savezi sa desničarskim kandidatima što se pokazalo i u Bordou. U Parizu i Lionu takođe nisu ispunjena očekivanja i u mnogim većim gradovima stranka je pretrpela ozbiljne poraze.\nStranka se zalaže za očuvanje zaštite životne sredine i stvaranje prava zakonodavne inicijative za Evropski Parlament. Neki od zahteva za reformu pravosuđa izazvali su odjek poput zahteva za strogim povećanjem određenih koji se odnose na oštro kažnjavanje uličnog uznemiravanja kaznama od 300 evra. Makron je najavio i reformu šengenskog prostora radi zaštite spoljnih granica i suočavanja sa krijumčarima. Pažnju je izazvao i zahtev za boljim uticajem na univerzitete i njihovim boljim povezivanjem sa centrima za istraživanja kao i uspostavljanje reformi u javnim službama radi iskorenjivanja siromaštva. Smatra da se treba uspostaviti određeno političko telo koje bi vodilo kontrolu o sprečavanju kriza uzrokovanim migracijama. To bi bila neka vrsta snaga za brzo reagovanje u naletima migranata i uspostavljanje Šengenskog saveta koji će imati nadzor nad Šengenskom zonom. Delovanje bi bilo usmereno i na smanjivanje broja viza koje se izdaju zemljama koje nisu članice Evropske Unije. Za En marche socijalno i ekonomski liberalnu stranku postoje različite percepcije javnog mnjenje o njenoj istinskij ideološkoj poziciji pa dok je mnogi klasifikuju isključivo kao desni centar, nije manji broj onik koji je posmatraju kao apsolutno centristićku. Njegov trenutni rejting odobravanja iznosi 39%, ali uprkos tom opadanju podrške koji postoji, En marche se i dalje smatra kandidatom za pobedu zajedno sa rivalima poput Marin Le Pen, Erika Zemura i Valeri Pekres koji se prema istraživanjima smatraju glavnim konkurentima prvog kruga predsedničkih izbora 2022.godine. Međunarodni ugled stranke potpomažu ovih dana posete Kijevu i Moskvi i značajna posrednička uloga. Smatra se da će pozicija Marin Le Pen za koju vlada mišljenje da je postala isuviše mejnstrim biti ono što će La Republique En Marche odvesti u pobedu ako ona bude bila izbor između ova dva kandidata. Najgorim pretnjama njegovoj pobedi smatraju se njegove izjave o sekularizmu, policijskom nasilju i islamizmu zbog čega se ovaj nekada na glasu liberalni predsednik danas često naziva autoritarnim liderom. I dok se i dalje pojavljuju kritike koje ga oslovljavaju kao predsednika bogatih i iako u javnom mnjenju postoji razočaranje zbog neispunjenih progresivnih vizija i naginjanja udesno, on se nada ponovnoj pobedi.\nPrevious PostPrevious ŽORŽ KUZMANOVIĆ\nNext PostNext PEKRES PREDLAŽE SARKOZIJA ZA POSREDNIKA U REŠAVANJU SUKOBA U UKRAJINI


Rampa za nesavesne vozače – ZoomUe\nRampa za nesavesne vozače\nby Vesna Đurović · Published 30 јула, 2020 · Updated 30 јула, 2020\nIVANJICA-Na tri najkritičnije lokacije u Ivanjici biće urađeni usporivači saobraćaja i merači brzine, zbog bezbednosti pešaka. Projektno tehničku dokumentaciju ,koja bi trebalo da bude završena do septembra,radi firma ‘’Adomne’’iz Novog Sada koja je obišla sporne deonice u Prilikama, Bukovici i naselju kod „Špika“.\n„Očekujemo da do septembra završimo projektnu dokumentaciju,kao i da se pribave sve dozvole od Puteva Srbije i dobije rešenje Ministrastva saobraćaja“,rekao je Igor Vukobratović iz ove firme.\nZamenik predsednika opštine Ivanjica Momčilo Mitrović najavljuje sa će odmah posle toga biti postavljeni usporivači saobraćaja i merači brzine na predviđenim lokacijama.\nMeštani ovih naselja kažu da godinama žive u strahu zbog nesavesnih vozača koji im bukvalno ugrožavaju život pa smatraju da je ovaj projekat neophodan kako bi mogli bezbedno da se kreću.\nTags: Ivanjicameraci brzineusporivaci saobracaja\nVučić obećao pomoć države zlatiborskom kraju (VIDEO)\nby Vesna Đurović · Published 15 јануара, 2021\n„Energija slobode“ u Čajetini\nNext story Novi modeli nastave od septembra\nPrevious story Izabran najbolji aforističar godine


Xiaomi hoće da sruši Apple: Ulažemo 16 milijardi dolara – The PRESTIGE\nLei Jun, izvršni direktor kompanije Xiaomi, namjerava da ovaj brend postane najveći svjetski prodavac telefona do 2025. godine.\nOn je ocijenio konkurenciju u areni premijum telefona kao „rat za život i smrt“ u kom Xiaomi mora da pobijedi da bi nastavio da raste. Kako bi ostvarili taj cilj kompanija ulaže više od 16 milijardi dolara u razvoj.\n„Naš je cilj da budemo rame uz rame sa Apple-om u smislu kvaliteta proizvoda i iskustva, kao i da postanemo najveći kineski brend visoke klase u naredne tri godine“, istakao je izvršni direktor Lei Jun u svojoj objavi na kineskoj mreži Weibo.\nApple se suočava sa konkurencijom mnogih različitih brendova koji nude Android alternative, ali izgleda da je Xiaomi najodlučniji da pobijedi na tržištu premijum telefona, piše PC Mag.\nTa tvrdnja je podržana ozbiljnim investicionim obećanjima koja je dala kompanija. Takmičiti se sa Apple-om znači proizvoditi pametne telefone koji nadmašuju iPhone u svim oblastima, zbog toga Xiaomi ulaže 16 milijardi dolara u istraživanje i razvoj u narednih pet godina.\nXiaomi takođe širi svoje lance prodaje. Kako prenosi MacRumors, kompanija već ima 10.000 maloprodajnih objekata u Kini, ali namjerava da ih poveća na 25.000 do 2025. godine.\nUprkos tome, to je teška bitka koju kompanija vodi. Prodaja Xiaomi telefona je nakratko nadmašila Apple-ovu prošle godine, ali je Apple i dalje najveći svjetski prodavac pametnih telefona, a slijede ga Samsung, Xiaomi, Oppo i Vivo i dr.\nKao i mnoge kompanije, Xiaomi se bori sa problemima u lancu snabdijevanja u posljednje dvije godine, što je omelo širenje kompanije.\nXiaomi ne prodaje svoje telefone u Americi, ali činjenica da Xiaomi nije na američkoj crnoj listi u mnogome pomaže ovom brendu.\nTražnja za avionima u SAD pala 70 odsto


Krizni štab Vlade Srbije: Sve maske dobre u školi, distanca među đacima neophonda - Glas Zaječara\nHome Društvo Krizni štab Vlade Srbije: Sve maske dobre u školi, distanca među đacima...\nKrizni štab Vlade Srbije: Sve maske dobre u školi, distanca među đacima neophonda\nPrilikom boravka djaka u školama u Srbiji biće prihvatljive bilo koje maske hirurške, epidemiološle ili platnene.\nTo je danas izjavila Darija Kisić Tepavčević, zamenica direktorke Instituta za javno zdravlje Srbije „Dr Milan Jovanović Batut“.\n„Deca u školama borave svakodnevno i nejekonomičnije je da koriste platnene, pamučne maske, s tim da se redovno peglaju i peru“, rekla je Kisić Tepavčević na konferenciji za novinare Kriznog štaba Vlade.\nPo njenim rečima, maska pomaže i jer onemogućava dodirivanje usta i nosa, što sprečava i unošenje virusa, koji se ne prenosi samo kapljično.\nNaglasila je da uz to u školama naročito važno da se obezbedi i razdaljina izmedju djaka.\nEpidemiolog Predrag Kon je, odgovarajući na pitanja novinara, demantovao da je ikada rekao da školsku godinu treba odložiti.\nPrethodni tekstSokobanja: Uhapšen zbog ugrožavanja sigurnosti i teške krađe\nNaredni tekstOdržana još jedna akcija dobrovoljnog davanja krvi u Zaječaru


UTAS: Osiguravači sprečavaju obveštećenje turista\nTanjug 9. decembra 2020. 15:03\nBEOGRAD – Udruženje turističkih agencija Srbije (UTAS) upozorilo je danas putnike da prema postojećim ugovorima koje agencije imaju sa osiguravajućim kućama, oni ne mogu biti obeštećeni za nerealizovana putovanja.\nUTAS u saopštenju navodi da polise od insolventnosti ne pokrivaju štetu ako je nastala vanrednim stanjem i pandemijom, jer je tako navedeno u ugovorima turističkih agencija i osiguravajućih kuća, iako Pravilnik koji reguliše ovu oblast izričito navodi da se osiguravač ne može izuzeti od odgovornosti.\n„To znači da će putnici ostati bez zamenskih putovanja i bez novca ako osiguravajuće kuće procene da je bankrot agencije posledica pandemije korona virusom, a svi znamo da je poslovanje turističkih agencija mesecima skoro potpuno obustavljeno baš zbog toga“, piše u saopštenju.\nUkazuje se da 85 odsto agencija trenutno ne može da nastavi poslovanje, jer su osiguravajuća društva ograničila broj polisa od insolventnosti.\nUkoliko ne nastave poslovanje one neće moći da realizuju zamenska putovanja niti da obezbede sredstva za vraćanje novca putnicima, te još jednom apelujemo na resorno Ministarstvo da hitno nađe rešenje koje će pre svega zaštititi interes putnika, objasnio je UTAS.


Finansijski fišing napadi čine 50 odsto sajber napada čiji je cilj krađa identiteta\nFinansijski fišing napadi čine 50 odsto sajber napada čiji je cilj krađa identiteta – Personal magazin\n„Antifišing“ tehnologije kompanije Kaspersky Lab, u 2017. godini detektovale su više od 246 miliona pokušaja korisnika da posete različite stranice za mrežnu krađu identiteta. Od ovog broja, više od 53 odsto čine pokušaji da se posete sajtovi koji su u vezi sa finansijama – što je za šest odsto više u odnosu na podatke iz 2016. godine. Prema analizama kompanije Kaspersky Lab o finansijskim pretnjama, ovo je prvi put da su brojke premašile 50 odsto otkako se fišing pokušaji beleže.\nFinansijski fišing napadi se odnose na poruke koje prevarom vode do lažnih kopija zvaničnih sajtova, koji samo izgledaju legitimno. Njihov cilj je da pridobiju lične podatke sa bankovnih i kreditnih naloga korisnika, kao i podatke za pristup nalozima onlajn bankarstva ili onima za transfer novčanih sredstava – sve to u cilju kasnije krađe žrtvinog novca. Budući da se 53 odsto fišing napada odvija na ovaj način, svaki drugi napad širom sveta – i više – imaju za svrhu krađu novca od žrtava.\nUdeo svih finansijskih fišing kategorija u 2017. godini – poput napada na banke, platne sisteme i onlajn prodavnice – porastao je za 1,2, 4,3 i 0,8 odsto tim redosledom, tako da su činili tri najčešće kategorije u ukupnom broju detektovanih fišing napada – prvi put.\nDistribucija različitih vrsta finansijskog fišinga, koje je otkrila kompanija Kaspersky Lab tokom 2017. godine\nŠtaviše, napadi koji su povezani sa kategorijom globalnog internet portala – koja obuhvata globalne pretraživače, društvene mreže, itd – pali su sa drugog mesta u 2016. godini, na četvrto mesto u 2017. godini, uz pad učešća od 13 procenata. Ovo pokazuje da kriminalci imaju manjak interesovanja za krađu ovakvih naloga, tako da se sada fokusiraju na direktan pristup novcu.\nPodaci takođe pokazuju da su korisnici „Mac“ računara u sve većoj opasnosti. Suprotno raširenom verovanju u bezbednost „Mac“ uređaja, 31,38 odsto fišing napada u 2016. godini na korisnike ove platforme – bilo je u svrhu krađe finansijskih podataka. Ovaj udeo je dosegao svoj vrhunac od 55,6 odsto u 2017. godini.\n„Pojačano interesovanje sajber kriminalaca na sprovođenje finansijskih ’fišing napada, znači da je potrebno da korisnici budu izuzetno oprezni. Prevaranti uvek traže nove metode i tehnike kako bi nas uhvatili nespremne i dočepali se našeg novca. Potrebno je da budemo podjednako spremni da im ne dozvolimo da uspeju u svojim namerama, tako što ćemo konstantno ulagati u sajber pismenost,“ rekla je Nadežda Demidova (Nadezhda Demidova), viši analitičar veb sadržaja u kompaniji Kaspersky Lab.\nKako biste se zaštitili od fišinga, stručnjaci kompanije Kaspersky Lab savetuju korisnicima da preduzmu sledeće mere:\nUvek proverite da li je sajt legitiman kada plaćate nešto onlajn. Ovo se odnosi i na „https“ veze i na ime domena koje pripada organizaciji kojoj mislite da plaćate;\nKoristite proverena bezbednosna rešenja antifišing tehnologije, koje su zasnovane na ponašanju. Ovo će omogućiti identifikaciju čak i najnovijih fišing prevara, koje još nisu dodate u antifišing baze podataka.\nDruga ključna saznanja iz izveštaja obuhvataju:\nU 2017. godini je udeo finansijskog „fišinga porastao sa 47,5 odsto na 54 odsto u odnosu na sve fišing Prema statističkim podacima kompanije Kaspersky Lab o finansijskom fišingu, ovo je apsolutni rekord.\nViše od svakog četvrtog pokušaja da se učita fišing stranica koju blokiraju proizvodi kompanije Kaspersky Lab, odnose se na fišing u bankarstvu.\nUdeo fišinga koji je vezan za platne sisteme i onlajn prodavnice, činio je oko 16 odsto, odnosno gotovo 11 odsto u 2017. godini. Ovo je nešto više (kada su u pitanju procentni poeni) u odnosu na 2016. godinu.\nUdeo finansijskog fišinga, sa kojim su se susreli „Mac“ korisnici, porastao je gotovo dvostruko, tako da je činio otprilike 56 odsto.\nBroj korisnika koje su napali bankarski Trojan malveri, opao je sa 1.088.900 napada u 2016. godini, na 767.072 napada u 2017. godini, što predstavlja pad od 30 odsto.\n19 odsto korisnika napadnutih bankarskim malverom bili su poslovni korisnici.\nKorisnici u Nemačkoj, Rusiji, Kini, Indiji, Vijetnamu, Brazilu i u SAD-u, najčešće su napadnuti bankarskim malverom.\nZbot je i dalje najrašireniija porodica bankarskih malvera (gotovo 33 odsto svih napadnutih korisnika) koju preti da nadmaši Gozi porodica (27,8 odsto).\nMalver za Android bankarstvo:\nU 2017. godini je broj korisnika koji su se susreli sa bankarskim malverom za Android, opao za 15 odsto i dostigao brojku od 259.828 širom sveta.\nSamo tri porodice bankarskog malvera, odgovorno je za napade na veliku većinu korisnika (preko 70 odsto).\nRusija, Australija i Turkmenistan su zemlje sa najvišim procentom korisnika koji su napadnuti bankarskim malverom za Android.\nFinansijski fišing napadi čine 50 odsto sajber napada čiji je cilj krađa identiteta was last modified: March 7th, 2018 by Redakcija


Na najvećem planetarnom takmičenju biće odigrano ukupno 92 meča\nObjavljeno: 24.05.2019. 16:30h\nFIBA je objavila satnicu svih utakmica na Svetskom prvenstvu u Kini koje je na programu od 31. avgusta do 15. septembra.\nNa najvećem planetarnom takmičenju biće odigrano ukupno 92 meča, a reprezentacija Srbije će imati čast da otvori Mundobasket utakmicom sa Angolom 31. avgusta u 9.30 časova po srednjeevropskom vremenu.\nDrugi meč izabranici selektora Aleksandra Đorđevića igraju 2. septembra od 13.30 časova protiv Filipina, dok će treći nastup u grupi „orlovi“ imati 4. septembra, takođe od 13.30 časova, a rival će im biti Italija.\nReprezentacija Srbije će utakmice Svetskog prvenstva u okviru grupe D igrati u gradu Fošanu. Plasman u drugu rundu takmičenja, koja će da bude odigrana od 6. do 9. septembra, izboriće po dve najbolje selekcije iz svake od osam grupa, a Srbija će se ukrstiti sa grupom C u kojoj su Španija, Portoriko, Iran i Tunis.\nKošarkaFIBASvetsko prvenstvo u košarciMundobasket 2019Košarkaška reprezentacija SrbijeKošarkaška reprezentacija AngoleKošarkaška reprezentacija FilipinaKošarkaška reprezentacija Italije


Istovremeno, dodaje Lazović, Aneks 4. Dejtonskog mirovnog sporazuma je varijanta koja 20 godina Bosnu i Hercegovinu drži kao poligon političkih nesporazuma i sukoba.\nSmatra da Ustav BiH sadrži odredbe koje omogućuju političkim snagama da reintegriraju BiH i ostavlja dovoljno prostora za realizaciju ratnih ciljeva.\nTvrdi da je posljednjih 20 godina proteklo u političkim previranjima i nesporazumima zbog čega je došlo vrijeme da se pristupi izmjeni Ustava BiH ili da se donese novi.\n- S ovakvim Ustavom Bosna i Hercegovina ne može nikada postati stabilna, demokratska, a niti funkcionalna država. Pogotovo ne može postati članica Evropske unije – zaključio je Lazović, koji je kao član pregovaračkog tima bio u Dejtonu s predsjednikom BiH Alijom Izetbegovićem na potpisivanju Dejtonskog mirovnog sporazuma.\nU vojnoj zračnoj bazi Wright Patterson kod Daytona, u američkoj državi Ohio, na današnji dan 1995. godine parafiran je Opći okvirni sporazum za mir u Bosni i Hercegovini, poznatiji kao Dejtonski mirovni sporazum.


Gorenje omogućilo praksu za učenike stručnih tehničkih škola u 8 gradova u Srbiji - Gorenje\nPetak, 8. Decembar 2017, Beograd\nGorenje omogućilo praksu za učenike stručnih tehničkih škola u 8 gradova u Srbiji\nGeneralna direktorka kompanije Gorenje Beograd Stanka Pejanović i pomoćnik ministra prosvete, nauke i tehnološkog razvoja Gabrijela Grujić potpisali su ugovor o saradnji po kojem će ta kompanija podržati obrazovanje i razvoj praktične nastave učeničkih kadrova u srednjim stručnim školama i na fakultetima. Prva aktivnost koja će se realizovati je praksa za učenike 10 stručnih tehničkih škola kako bi stekli neophodnu praksu i upoznali procese servisiranja Gorenje aparata, kao i da lakše prođu kroz budući proces zapošljavanja, posle završene srednje škole. Memorandum o saradnji potpisan je u prisustvu predsednika Privredne komore Srbije Marka Čadeža i direktorke Gorenje korporativnog univerziteta Irene Vodopivec.\nGorenje u Srbiji ima zaokružen poslovni proces kroz proizvodnju, prodaju i servis koji obezbeđuje postprodajnu uslugu svim kupcima Gorenje aparata. U saradnji sa obrazovniim ustanovama, kompanija Gorenje se u Srbiji se fokusira na unapređenje veština i znanja obrazovnih profila koji su neophodni za obezbeđivanje održivog poslovanja u Srbiji.\n„Drago mi je da smo nakon usvajanja Zakona o dualnom obrazovanju prva kompanija koja potpisuje podršku programu. Memorandumom definišemo i mnogo širu oblast saradnje i sa fakultetima i sa srednjim stručnim školama, čime omogućavamo da u procesu selekcije skratimo vreme potrebno za uvođenje novozaposlenih u procese rada, a time unapređujemo kvalitet usluge za naše korisnike. Postprodajna usluga je za nas u Gorenju veoma važan element ukupnog korisničkog iskustva, jer u Srbiji već četvrta generacija raste uz Gorenje kućne aparate« izjavila je Stanka Pejanović, generalna direktorka Gorenje Beograd i dodala:«Prvi program koji realizujemo po potpisivanju Memoranduma jeste praksa u 10 ovlašćenih servisa u 8 gradova“.\nGabrijela Grujić, pomoćnik ministra prosvete, nauke i tehnološkog razvoja izjavila je:“Gorenje kao društveno odgovorna kompanija dala je podršku obrazovanju mladih u Srbiji otvorivši im vrata i omogućivši im da stiču savremene veštine i funkcionalna znanja u realnom radnom okruženju, što će im svakako ta vrata i zadržati otvorenim prilikom zapošljavanja. Naglašavam da su u saradnju uključeni kako učenici, tako i studenti na praksi u Gorenju, koji će svojim angažovanjem na projektnim zadacima imati priliku da sistem ne samo učine održivim, već i da ga unapređuju. Veština upravljanja znanjima koja će mladi steći u saradnji sa Gorenjem biće nagrađena i stipendijama, što takođe ukazuje da kompanija vrednuje, ceni i valorizuje učenicki i studentski doprinos u procesu učenja kroz rad.“\n„Gorenje potvrđuje da, kao svaka ozbiljna i uspešna kompanija, dugoročno planira i razmišlja ne samo o unapređenju proizvodnje, tehnološkom osavremenjavanju, povećanju izvoza, već i o razvoju svog kadrovskog potencijala, kao najvažnijeg od svih resursa, kroz saradnju sa obrazovnim ustanovama – srednjim školama i fakultetima, prosvetnim institucijama i poslovnim asocijacijama. U tome i ubuduće može da računa na punu podršku Privredne komore Srbije koja je inicijator i jedan od najaktivnijih učesnika u procesu uvođenja dualnog obrazovanja i usklađivanja obrazovnog sistema sa potrebama privrede“, izjavio je Marko Čadež, predsednik Privredne komore Srbije


Fiskalni program >> Detaljnije >> Šta je fiskalna kasa\nViše o fiskalnom programu\nŠta je fiskalna kasa\nŠta je fiskalna kasa ?\nZakonom propisana definicija:\nRegistar kasa sa fiskalnom memorijom je uređaj za registrovanje podataka o vrednosti prodatih proizvoda i izvršenih usluga koji se na odgovarajući način saopštavaju kupcu, odnosno korisniku usluga, uz istovremeno evidentiranje na kontrolnim podlogama i u fiskalnoj memoriji, o čemu se izrađuju odgovarajući izveštaji.\nElektronska registar kasa sa fiskalnom memorijom je uređaj sa aplikacionim programom koji ima svoju bazu podataka o proizvodima ili uslugama, koji se mogu menjati korišćenjem isključivo definisane funkcije aplikacionog programa.\nFiskalni štampač je štampač sa fiskalnom memorijom koji može da radi sa bilo kojim aplikativnim programom koristeći isključivo postojeći interfejs.\nZakon strogo propisuje veliki broj uslova koje fiskalna kasa mora da ispunjava da bi bila licencirana za primenu kod nas.\nProizvođači fiskalnih kasa su dužni da prilagode svoje proizvode zakonskim propisima u našoj zemlji i da za svoj proizvod dobiju licencu Vlade kako bi mogao biti u upotrebi.\nSrce fiskalne kase, pored svih ostalih propisanih elemenata zaštite, predstavlja takozvani fiskalni modul, koji je fizički zaliven za kućište kase i sadrži podatke o prometu robe i porezu koji je vlasnik radnje-preduzeća dužan da plati. Podaci iz tog modula se ne mogu brisati, i u njega se pre upotrebe posebnim postupkom upisuju podaci o preduzeću (proces fiskalizacije u prisustvu finansijske policije i ovlašćenog servisera).\nUkoliko trgovina koristi takozvane POS sisteme, odnosno PC računare umesto kasa, postoji mogućnost dodavanja fiskalnog štampača sistemu, kako bi se došlo do sistema koji je u skladu sa zakonom.\nFiskalni štampač ima potpuno istu funkcionalnost kao i fiskalna kasa - osim, naravno, neophodnosti tastature za unos podataka. On komunicira sa računarom specifičnim protokolom i softver računara mora podržavati konkretan tip fiskalnog štampača. U skladu sa tim zahtevima, TEHNICOM INFORMATIKA nudi modele fiskalnih kasa koje mogu da rade i u režimu fiskalnog štampača.\nFiskalne kase koje imaju adekvatne priključke omogućavaju i rad sa bar-kod čitačima, čitačima kreditnih kartica i rad u mreži, odnosno njihovu kontrolu i upotrebu sa softverom za trgovinu i robno-materijalno na PC računarima. Naravno, softver PC računara mora biti prilagođen radu sa konkretnim modelom fiskalne kase. TEHNICOM INFORMATIKA nudi kako podršku pri povezivanju PC-ja sa svojim kasama, tako i softver za maloprodaju svih vrsta, knjigovodstvo, i još mnogo toga.


Bregar i Risović: Čvrsta odbrana ruši Island - SportFem\nKvalifikacije su tek na početku, ali Srbija bi pobedom na Islandu sutra popodne mogla da napravi ogroman korak ka Evropskom prvenstvu. Naše rukometašice deklasirale su na startu Tursku u Zrenjaninu (36:27), a taj meč pokazao je razliku u klasi. Sasvim je realno očekivati da će izabranice Uroša Bregara slaviti i u revanšu u Turskoj.\nBudući da će iz svake kvalifikacione grupe po dve ekipe obezbediti plasman na kontinentalni šampionat, onda je jasno da bi pobedom u Hafnarfjorduru sutra od 18 časova naše devojke došle nadomak vize za EURO.\nOstalo bi, u tom slučaju, da se Srbija sa Švedskom bori za prvo mesto u grupi.\nNaravno, selektor Bregar u ovom trenutku ne želi da razmišlja na taj način, ali uveliko je skovao plan kako da se pobedi Island.\nOn smatra da su devojke sa krajnjeg severa Evrope uprkos ubedljivom porazu od Švedske (30:17) pokazale kvalitet i apeluje na svoje izabranice da sutra odigraju pre svega jaku odbranu.\n“U prvom susretu kvalifikacija Island je igrao sa Švedskom i ono što je bilo dobro u toj utakmici je da Švedska nije uspela da postigne više od 30 golova. Tako da mogu da kažem da Islanđanke igraju dobro odbranu 6:0 i 5:1. Naš zadatak je da igramo još jače i bolje u odbrani nego što smo igrali protiv Turske i da preko odbrane postignemo neke lake golove. Zatim da u napadu budemo još precizniji i da na kraju iz ovog meča izađemo kao pobednici”, rekao je Bregar.\nGolman naše reprezentacije Jovana Risović objasnila je da je naporan put na Island ostavio traga, ali je sigurna da njene saigrače imaju snage da odigraju za pobedu.\n“Stigli smo na Island posle dugog puta, malo se odmorili i danas imamo još jedan trening da spremimo taktiku do kraja. Ekipa Islanda je jako brza i borbena ekipa, trude se da igraju taj skandinavski rukomet, da trče dosta u tranziciju. Prvenstveno, biće nam veoma bitno da zaustavimo to, da odigramo čvrstu odbranu i da pokušamo iz te odbrane da damo što više lakih golova. Mislim da će nam to biti recept. Ključ će biti u odbrani. Utakmica protiv Turske nam je dala vetar u leđa. Bilo je nekih dobrih stvari, ali i loših, koje treba da ispravimo nadam se već na sutrašnjoj utakmici. Detalje i finese treba da popravimo i da ispoštujemo dogovore iz svlačionice i ja se nadam da ćemo sa pobedom da se vratimo za Srbiju”, poručila je Risović.\n(17.00) Turska – Švedska\n(18.00) Island – Srbija\nSrodni članciIslandJovana Risovićkvalifikacije za evropsko prvenstvonaslovnareprezentacija srbijerukometrukometna reprezentacija SrbijeSrbijaUroš Bregar\nNikolić: Sa Islandom će biti teže nego sa Turskom


"Lorist" kao deo poslovnog plana\nAtraktivni štandovi na više sajamskih lokacija i raznovrsni sadržaji namenjeni posetiocima različitih interesovanja, obeležje su nastupa JP „Vojvodinašume“ i na 51. međunarodnim sajmovima „Lorist“.\n‒ Lorist je najprestižniji sajam te vrste u regionu i JP „Vojvodinašume“, ne smeju da se ne pojave na njemu. To je razlog što aktivno učestvujemo na tri priredbe koje se sada odvijaju: Sajmu lova i ribolova, Sajmu turizma i Sajmu ekologije. ‒ objašnjava izvršni direktor za lovstvo i ribarstvo JP „Vojvodinašume“ i organizator nastupa te kompanije na „Loristu“, Branislav Stankov.\nObavezu da budu deo „Lorista“ Stankov objašnjava i činjenicom da gazduju nad 17 lovišta posebne namene, koja su, kako kaže, najbolja koje Srbija ima, kao i nad 10 delova ribolovnih područja na 400 kilometara obalâ Dunava, Save i Studve.\nŠtand JP „Vojvodinašume“ u Auli Master centra, namenjen promociji zaštićenih područja kojima upravlja to preduzeće i koja se prostiru na oko 70.000 hektara, bio je među najposećenijima na „Loristu“, pre svega zahvaljujući najmlađim posetiocima. Stankov ukazuje da su veoma zadovoljni zbog toga, jer, kako kaže, na ekološkoj svesti mladih počiva budućnost zaštite šuma i svih prirodnih dobara kojima gazduje JP „Vojvodinašume“.\nKako bi svest građana o potrebi zaštite prirodnih dobara bila na višem niovu, Turistička agencija „Vojvodinašume ‒ turist“ organizuje posete zaštićenim prirodnim dobrima. Ova ponuda godišnje privuče oko desetak hiljada turista, najčešće najmlađih, ali i ljubitelja prirode, koji su često iznenađeni lepotama koje se kriju u njihovoj neposrednoj blizini.\n‒ Ponuda za svih pet specijalnih rezervata prirode prilagođena je konkretnim zahtevima posetilaca, bilo da se radi o poseti muzejima, etno-kućama ili kulturno-istorijskim znamenitostima. Da bismo to i uspeli, blisko sarađujemo s lokalnim zajednicama – objašnjava direktorka Agencije, Maja Jenei.\nUporedo s ekoturizmom, „Vojvodinašume ‒ turist“, na resursima kojima gazduje matično preduzeće, razvija i lovni turizam, dopunjujući ga bogatom gastronomskom ponudom. To nimalo ne čudi, pošto u 17 lovišta JP „Vojvodinašume“ 80 odsto klijentele čine strani lovci.\nGost iz Slovenije, Urban Košir, pobednik je 9. Otvorenog prvenstva Vojvodine u oponašanju rike jelena. U konkurenciji od deset takmičara drugo mesto pripalo je Zoranu Andraševu iz somborskog gazdinstva „Vojvodinašuma“, a treće Jožetu Grilu iz Slovenije.\nNajuspešnijim takmičarima Pehare je uručila direktorka JP „Vojvodinašume“, Marta Takač.


Da li će nova VW Jetta stići i u Evropu? (FOTO/VIDEO)\nAuto Autor:Agencije26. avg. 202117:07\nViše od 30 godina VW Jetta je jedan od najprodavanijih modela nemačke marke na tržištu SAD. Sada je predstavljena redizajnirana verzija koja koristi produženu platformu modela Golf 8, a pokretaće je benzinski motori 1.5 TSI i 2.0 TSI, od 150 KS do 230 KS.\nLoše vreme za limuzine: VW Passat odlazi u istoriju?\nPosle niza najava da Volkswagen razmatra da ukine proizvodnju svojih limuzina (osim u Kini), sada je nemački gigant prikazao novu Jettu koju je namenio američkom tržištu. Novitet se proizvodi na modularnoj VW plaftormi na kojoj nastaje i aktuelni Golf, a donosi novi izgled prednjeg i zadnjeg dela, kao i novi dizajn točkova, nove boje i potpuno novi sportski paket opreme.\nUnutrašnjost je takođe unapređena digitalnim kokpitom, dok se u standardnoj opremi sada nude sistemi asistencije, poput upozorenja na sudar, na vozila u mrtvom uglu, kao i na kretanje saobraćaja iza vozila prilikom isparkiravanja.\nLimuzinu će pokretati turbobenzinski motori 1.5 TSI i 2.0 TSI od 150 KS do 230 KS upareni sa sedmostepenim menjačem s dvostrukim kvačilom.\nKako piše i Autoportal, iako se nagađalo da će, zbog korona-krize, Volkswagen redukovati proizvodnju klasičnih limuzina, pogotovo na američkom tržištu, najava modela Volkswagen Jetta za 2022. je prilično neočkivana. Uprkos tome što je limuzinska verzija Golfa davno nestala s evropskog tržišta (u drugoj generaciji nudila se kao Vento), renesansu je doživela na američkom.\nPogledajte zanimljiv video o novom Volkswagenovom adutu, koji bi mogao da stigne i na evropsko tržište.


Crna Gora otpušta 6.000 ljudi u javnom sektoru\n30.11.2013. / 11:07\nPODGORICA, U naredne tri godine Vlada Crne Gore smanjiće broj zaposlenih u javnoj upravi za oko 6.000 ljudi i po tom osnovu u državnoj kasi uštedjeti oko 64 miliona evra.\nBez posla u državnoj službi, kako je saopštio generalni direktor za državnu upravu u vladi Veselin Vučković, ostaće najviše onih u policiji, zdravstvu i školstvu, što će se rješavati otkazima, penzionisanjem ili prelaskom u privatni sektor.\nU javnom sektoru ima oko 60.000 zaposlenih, a plan je da se do 2017. godine taj broj smanji za deset odsto, kao i da se konačno stopiraju dalja zapošljavanja za kojima nema potrebe, kaže Vučković.\nSmanjenje broja zaposlenih, kako je objasnio Vučković, realizovalo bi se u dvije faze od po pet odsto, odnosno 10 odsto do 2017. godine i na taj način bi se uštedjelo oko 64 miliona evra u državnom budžetu. B92\nTagovi: crna gorajavni sektorveselin vuckoviczaposleni


On je na TV Prva rekao da građani redovno mogu da podižu novac kao što su to činili i pre vanrednog stanja.\n- Postojala je pojačana tražnja za gotovinom, slična slika kao u prodavnicima gde se čiste rafovi. To se dešavalo i u bankama - rekao je Jović za TV Prva i naglasio da banke i NBS imaju novca u dovoljnoj količini.\nUpitan da li se očekuju značajnije promene kursa dinara u narednom periodu zbog korona virusa, Jović je rekao da je kurs u poslednjih nekoliko dana, kao i u prethodnih nekoliko godina, stabilan.\n- Promena bitnih nije bilo i u narednom periodu ne očekujemo velike turbulencije. NBS je tu da svojim intervencijama obezbedi stabilnost kursa - poručio je Jović.\nPovodom odluke NBS o zastoju u otplati kredita i lizinga, Jović je rekao da bi banke u Srbiji trebalo od danas na internet prezentacijama da prikažu ponude za zastoj u otplati obaveza građana i privrede.\nKlijenti, kako je objasnio, imaju mogućnost da se u narednih 10 dana, do 31. marta izjasne ukoliko ne žele zastoj u otplati obaveza i to telefonom ili elektronskim putem, bez odlaska na šaltere banaka.\nPrecizirao je da banci telefonski ili elektronskim putem treba da se obrate samo oni klijenti koji žele da odustanu od zastoja u otplati obaveza.\n- Ukoliko žele zastoj, automatski se radi primena zastoja u otplati obaveza - objašnjava Jović.\nOdluka o zastoju u otplati obaveza, kako je rekao viceguverner, odnosi se i na pravna i na fizička lica, kao i na sve vrste njihovoh kreditnih zaduženja, uključujući gotovinske i stambene kredite građana, i sve vrste kredita privrednih društava i preduzetnika.\nUpitan šta će se desiti sa obavezama po isteku 90 dana, Jović kaže da se za svakog klijenta sa zastojem u otplati obaveza pravi novi plan otplate kredita koji podrazumeva da se na kraju otplata produži za tri naredna meseca.\nNa pitanje da li će biti prinudne naplate za vreme vanrednog stanja, Jović kaže da je odlukom NBS predviđena obaveza banaka da u periodu od najmanje 90 dana ne sprovode aktivnosti vezane za izvršenje i prinudnu naplatu.\n- Apelujem na druge učesnike na tržištu da ne zloupotrebljavaju situaciju - kaže Jović.\nNaglasio je da građani treba što manje da odlaze u banke i da treba da ostanu kod kuće.


Smanjenje brzine u naseljima | MEDIJA CENTAR BOR - Borski Info - centar - Gradjanska čitaonica Evropa\nSmanjenje brzine u naseljima\nPreuzeto:Blic On line\nBeograd – U novom Zakonu o bezbednosti u saobraćaju predviđeno je smanjenje brzine u naseljenim mestima sa 60 na 50 kilometara na sat. Osim toga, uvode se i zone usporenog saobraćaja, kao i zone u kojima će najveća dozvoljena brzina biti 30 kilometara na sat.\n– Zona 30 će postojati pored škola, u delovima naselja u kojima su deca, poput parkova, ali i stambenih zgrada i uskih ulica, kao što je, na primer, Vračar u Beogradu. Istraživanja su pokazala da ukoliko vozač pri brzini od 30 kilometara na sat udari pešaka, pešak ima 80 odsto šansi da preživi. Međutim, ako do obaranja pešaka dođe pri brzini od 50 kilometara, njegove šanse su svega 20 odsto i to je razlog zašto je ograničenje neophodno. Vozačima koji prekorače brzinu u zoni 30 biće oduzeta dozvola na pet meseci – kaže za „Blic“ Demir Hadžić iz Ministarstva za infrastrukturu i jedan od autora zakona.\nU zonama usporenog saobraćaja maksimalna dozvoljena brzina biće 10 kilometara na sat. Vladimir Rebić, načelnik odeljenja za regulisanje i kontrolu saobraćaja u Upravi saobraćajne policije, objašnjava da se ovo ograničenje odnosi na mesta namenjenima prvenstvo kretanju pešaka, ali na kojima je dozvoljeno i kretanje automobila.\n– Takva je, recimo, Sremska ulica u strogom centru Beograda. Tom ulicom svakodnevno prolazi na hiljade pešaka, ali je omogućen prilaz vozilima za dostavu. Vozačima koji u zoni usporenog saobraćaja voze više od 10 kilometara na sat biće zabranjeno upravljanje na najmanje tri meseca – objašnjava Rebić.\nOn navodi da je razlog smanjenja brzine u naseljenim mestima sa 60 na 50 kilometara na sat povećanje bezbednosti „ranjivih“ učesnika u saobraćaju.\n– To su, pre svega, pešaci i biciklisti. Šanse pešaka da preživi udar automobila koji se kreće po novom ograničenju duplo su veće nego ako dođe do sudara pri brzini od 60 kilometara na sat. Osim toga, neprilagođena brzina glavni je uzrok saobraćajnih nesreća i ovim odredbama želimo da utičemo na to da se broj poginulih i povređenih znatno smanji – smatra Rebić.\nSaobraćajna policija kontrolisaće i prosečnu brzinu vozača na autoputu, na kome će ograničenje i dalje biti 120 kilometara na sat.\n– To konkretno znači da ćemo preko video-nadzora postavljenog na naplatnim rampama tačno znati, recimo, kada je vozač krenuo iz Beograda i kada je stigao u Niš. Na osnovu vremena za koje je vozač prešao taj put znaćemo za koliko je u proseku prekoračio brzinu. Tim vozačima će prijava biti poslata na kućnu adresu vlasnika automobila. Pa zbog toga apelujemo na ljude da izvrše prenos vlasništva nad vozilima – kaže Rebić.\nBrzinaZakon o saobracaju\nPrethodni članakIZ LANENOG ULJA GORIVO BUDUĆNOSTISledeći članakTri trika za pretraživanje


AktivnostiBy dragan 10/10/2017\nMILENA MILOŠEVIĆ, Portal Mediareform, 9. OKTOBRA 2017. Dan nakon petooktobarske revolucije – 6. oktobar 2000, umesto simbola promena, danas je za mnoge samo simbol „nedovršene revolucije“. Od kako je sa vlasti smenjen Slobodan Milošević, očekivana demokratizacija zemlje nije se dogodila. Svake godine 5. oktobra građani, mediji, civilni sektor i političke stranke govore o političkim promenama od pre…\nAktivnostiBy dragan 05/10/2017\nPiše: B.C. Beograd 05. oktobar 2017. 22:26 Dnevni list Danas Više stotina novinara, predstavnika medijskih i nevladinih organizacija, ali i građana potpisalo je večeras Proglas za slobodu medija koji predstavlja početak zajedničke borbe protiv medijskog mraka u Srbiji. Foto: Miroslav Dragojević Na okupljanju, organizovanom u Dorćol Placu u Beogradu, čiji su domaćini bili Novi optimizam…\nAktivnostiBy dragan 25/09/2017\nU okviru projekta “Mreža besplatne pravne pomoći CHRIS” aktivisti Mreže odbora za ljudska prava u Srbiji CHRIS -kancelarija u Nišu, organizovali su 25. septembra razgovor sa stanovnicima naselja Beograd-mala u Nišu. Na mobilnom AD punktu postavljenom na raskrsnici ulica Pukovnika Rajevskog i Bulevara 12. februara, građani su mogli da se informišu o programu besplatne pravne pomoći Mreže CHRIS, upoznaju sa…\nKancelarija Mreže CHRIS u Nišu organizovala je tokom septembra meseca 2017 godine tri fokus grupe u Nišu, Lebanu i Vlasotincu. Aktivnosti su realizovane u u okviru projekta „Unapređenje zakonskog okvira i politika za ostvarivanje ravnopravnosti i monitoring njihove primene u praksi“, finansiranog od strane Evropske unije, koji Mreža CHRIS realizuje u saradnji sa NVO PRAXIS, Equal Rights Trust iz Londona i Sandžačkim…\nAktivnostiBy dragan 22/09/2017\nKancelarija Mreže CHRIS u Negotinu organizovala je tokom septembra meseca 2017. godine tri fokus grupe u Negotinu, Zaječaru i Boru. Aktivnosti su realizovane u u okviru projekta „Unapređenje zakonskog okvira i politika za ostvarivanje ravnopravnosti i monitoring njihove primene u praksi“, finansiranog od strane Evropske unije, koji Mreža CHRIS realizuje u saradnji sa NVO PRAXIS, Equal Rights Trust iz Londona i Sandžačkim odborom za…\nU okviru projekta “Mreža besplatne pravne pomoći CHRIS” aktivisti Mreže odbora za ljudska prava u Srbiji CHRIS, lokalna kancelarija u Negotinu – Odbor za ljudska prava Negotin, organizovali su u petak, 22.09.2017. godine razgovor sa stanovnicima romskog naselja Staro Selište i Brezonik (selo) u Boru. Na mobilnom AD punktu postavljenom u Boru, građani su mogli da se informišu o programu…\nAktivnostiBy dragan 21/09/2017\nU okviru projekta “Mreža besplatne pravne pomoći CHRIS” aktivisti Mreže odbora za ljudska prava u Srbiji CHRIS, lokalna kancelarija u Negotinu – Odbor za ljudska prava Negotinorganizovali su 21. septembra ove godine razgovor sa pripadnicima Romske zajednice u Zaječaru. Na mobilnom AD punktu na uglu ulica Vojvode Putnika i Nikole Pašića, ispred sedišta Društva Roma u Zaječaru sa početkom u 16:00…\nAktivnostiBy dragan 11/09/2017\nBeograd, 11. septembar 2017. – Na Kalemegdanu je otvaranjem izložbe “Tolerancija” počela ovogodišnja Nedelja ponosa koja će, uz više svakodnevnih programa, biti završena 17. septembra tradiconalnom šetnjom centralnim gradskim ulicama. Izložba “Tolerancija” prikazuje 29 radova najuticajnijih grafičkih dizajnera koji su se bavili tom temom a postavku su, uz organizatore Prajda, otvoril predstavnik Ujedinjenih nacija u Srbiji Mišel Sen…\nAktivnostiBy dragan 06/09/2017\nBeograd Prajd i Mreža odbora za ljudska prava u Srbiji CHRIS organizovali su konferenciju za medije u Nišu 05.09.2017. godine. Na konferenciji za medije predstavljen je program ovogodišnje Nedelje Ponosa. Ovogodišnja Nedelja ponosa, kao najznačajniji godišnji događaj LGBT zajednice u Srbiji, biće otvorena u ponedeljak, 11. septembra 2017. u 12:00 časova. Nakon nedelje ispunjene različitim…\nAktivnosti, Aktuelni projektiBy dragan 25/07/2017\nMreža odbora za ljudska prava u Srbiji CHRIS organizovala je 22. i 23. jula 2017. godine u Nišu seminar pod nazivom “Istraživanje i monitoring primene Vanzavodskih sankcija i mera”. Tokom prvog dela seminara Slobodan Arsenijević psihoterapeut iz Valjeva, a na osnovu svog višegodišnjeg iskustva u radu na poslovima izvršenja krivičnih sankcija, pravnike I aktiviste Mreže CHRIS upoznao sa…


I ove nedelje smo tragali za knjigom koja bi privukla vašu čitalačku pažnju. Za preporuku smo pitali Ivanu Jovčić, strukovnu medicinsku sestru – specijalistu javnog zdravlja, i ona se odlučila za „Istanbulsko kopile“ Elif Šafak.\n„Knjiga „Istanbulsko kopile“ nesvakidašnjim humorom i kompleksnom savremenom pričom demistifikuje kulturu i mentalitet različitih naroda koji žive u Turskoj. Predstavlja nekoliko generacija ženske linije porodice u kojoj, iz neobjašnjivog razloga, svi muškarci umiru u ranim četrdesetim godinama života, a preživele žene se vispreno i oštroumno snalaze sa svim svojim nesavršenostima i netipičnostima na čelu sa glavnom junakinjom romana.\nVečna i često neuspešna borba protiv mnogobrojnih tabua i predrasuda osnovna je nit ovog urbanog romana čija je radnja smeštena u Istanbul. Autorka nam predstavlja jednu Tursku koju ne možemo pronaći u masovnim turskim serijama, Tursku u kontekstu gradskog života koji ne zaobilaze tračevi, ljubavne afere i osobenosti folklora. Poznati i do sada nepoznati detalji turskog duha nam, začinjeni raznim emocijama, prikazuju i približavaju jednu neistraženu i netipičnu atmosferu Turske preko povezanih porodičnih tajni i tajni prošlosti ove zemlje. Autorkin humor razviće empatiju kod čitaoca u vezi sa stalnom aktuelnom problematikom ove zemlje.“\nTagovi"Istanbulsko kopile" Aleksandra Idvorjan Elif Šafak Ivana Jovčič knjiga vikend\n„MALI PRINC“ POMAŽE U NABAVCI MAGNETNE REZONANCE


Potpredsednica Vlade Srbije i ministarka građevinarstva, saobraćaja i infrastrukture Zorana Mihajlović izjavila je danas da Srbija kreće u izgradnju novog auto-puta, Moravskog koridora, koji će povezati zemlju iznutra i 500.000 ljudi koji žive u centralnoj Srbiji između Pojata i Preljine.\n"Srbija kreće u izgradnju novog auto-puta koji će povezati sve veće gradove centralne Srbije između Pojata i Čačka - Kruševac, Kraljevo, Trstenik, Vrnjačku Banju. Zovemo ga Moravski koridor, ali to će biti srpski koridor, koji će povezati Srbiju iznutra", rekla je Mihajlovićeva.\nVlada Srbije je na današnjoj sednici usvojila Odluku o izboru strateškog partnera u cilju realizacije projekta izgradnje infrastrukturnog koridora auto-puta E-761, deonica Pojate-Preljina (Moravski koridor).\n"Ponosna sam na to što krećemo da gradimo još jedan auto-put, jer je to značajno za nove investicije, za nova radna mesta, ali i strateški, za budućnost, da naši ljudi imaju bolji životni standard i da naša deca ostaju u Srbiji", navela je Mihajlovićeva.\nKako je saopšteno iz njenog kabineta, ona je istakla da je Moravski koridor značajan za celu zemlju, ali je posebno značajan za više od pola miliona ljudi koji žive u centralnoj Srbiji, duž ovog koridora koji će povezati Čačak i Pojate.\n"Završili smo Koridor 10 i povezali Srbiju auto-putem od severa do juga, završavamo istočni krak ka Bugarskoj i pustili smo u saobraćaj auto-put ''Miloš Veliki''. Nema lepšeg osećaja nego kad prođete novim auto-putevima i vidite šta je sve urađeno i tako će biti i za dve i po godine, kad izgradimo i Moravski koridor", rekla je Mihajlovićeva.\nNAMESTIO SEBI POSAO OD MILION EVRA Kako je bivši direktor "Koridora" izveo OZBILJNU MALVERZACIJU\nBrže izdavanje građevinskih dozvola i gradnja pruga i puteva: Vlada usvojila predlog zakona o planiranju i izgradnji


Krenulo grejanje u Beogradu, prema nalogu gradskih vlasti - www.lobi-info.rs\nKrenulo grejanje u Beogradu, prema nalogu gradskih vlasti\nMarija K. 7. oktobra 2019., 10:19 3.2k Views\nGrad Beograd je dao nalog „Beogradskim elektranama“ da od jutros u 5.00 časova puste u rad daljinsko grejanje zbog niskih temperatura koje se očekuju danas i sutra.\nObzirom da je ovo prvo puštanje grejanja u sezoni, potrebno pet do sedam sati da se zagreje sistem. Daljinski sistem grejanja biće u funkciji do srede, 9. oktobra, kada se ponovo očekuju više temperature. – objavio je Goran Vesić, zamenika gradonačelnika.\nPrema važećim propisima, još juče su se bili stekli uslovi da „Beogradske elektrane“ počnu sa grejanjem domaćinstava i pre zvanične sezone.\nKako stoji u Odluci o snabdevanju toplotnom energijom u gradu Beogradu, tačnije u njenom 43. članu, u periodu od 1. do 14. oktobra i od 16. aprila od 3. maja objekti će se grejati u dane za koje u zadnjoj prognozi prethodnog dana ili u prvoj prognozi tog dana Republički hidrometeorološki zavod prognozira srednju dnevnu temperaturu 12 stepeni Celzijusove skale ili nižu.\nJutros u 7.00 temperatura u prestonici bila je samo osam stepeni, a najavljena je maksimalna od 14.\nPodsetimo, zvanična grejna sezona počeće 15. oktobra i trajaće sve do 15. aprila.\nPrethodna objava Četvrti dan za redom taksisti nastavljaju sa blokadom grada\nSledeća objava Jutros ponovo kolaps na mostovima i haos u gradskom prevozu na levoj obali\nČetvrti dan za redom taksisti nastavljaju sa blokadom grada


Ništa od Partizana, Tepić ostaje u Italiji - SPORTSKI ŽURNAL\nNišta od Partizana, Tepić ostaje u Italiji\n22 juli, 2017 4\nIskusni bek Milenko Tepić Kapo D'orlando zamenio Brindizijem\nMilenko Tepić ipak ostaje u Italiji. Za sve navijače Partizana koji su se ponadali da bi iskusni bek možda mogao treći put da obuče crno-beli dres, stiglo je razočarenje pošto je svojevremeno jedan od najtalentovanijih evropskih igrača postigao dogovor sa Brindizijem.\nTepić je prošle sezone branio boje Kapo D'Orlanda, bio dominantan u plej-ofu, ali je ipak Siciliju i zamenio obalom Jadrana.\nMomak koji je sa kadetskom, juniorskom i mladom reprezentacijom osvojio tri zlata i sa Teodosićem činio ubitačan bekovski tandem, iz matične Vojvodine je prešao u Partizan u kojem je ostavio najjači pečat.\nPosle tri godine kod Duška Vujoševića preselio se u Panatinaikos sa kojim je postao šampion Evrope pod vođstvom Željka Obradovića. Potom je usledila selidba u Sevilju, pa Lijetuvos ritas, povratak u Partizan po još jednu titulu, pa odlazak u PAOK i na kraju potpis za Kapo D'Orlando.\nTepić o OI, Obradoviću, planovima: Ako niste šampion, to možete da postanete\nzorba · 22 juli, 2017 10:43\nnavijac Partizana · 22 juli, 2017 11:46\nDragan Lo · 22 juli, 2017 13:24\nPrle · 22 juli, 2017 14:29


Ove godine agencija imala 2.194 radna spora, duplo više u odnosu na prošlu godinu\nIzvor: NoviMagazin.rs, 18.Okt.2019, 12:42\nDirektor Republičke agencije za mirno rešavanje radnih sporova Mile Radivojević rekao je da je ta agencija od 1. januara imala 2.194 postupaka, od kojih su 32 bili kolektivni, a da se postupci najčešće tiču isplata zarada, prevoza, ishrane, jubilarnih nagrada, otkaza i mobinga.\nRadivojević je novinarima na stručnom skupu "Najčešći problemi u praksi u postupcima mirnog rešavanja radnih sporova" rekao >> Pročitaj celu vest na sajtu NoviMagazin.rs << da je ta agencija osnovana u nameri da se smanje negativne posledice, kako je istakao, tranzicije i privatizacije.\nRadivojević je naveo da ta agencija od osnivanja pomaže da se na efikasniji način ostvare prava iz radnih odnosa i dodao da su prednosti mirnog rešavanja spora iz oblasti radnih odnosa to što je efikasnije i potpuno besplatno za učesnike, odnosno i zaposlene i poslodavce.\nOn je rekao da je zahvaljujući unapređenju zakona iz 2005. godine rad agencije značajno pobošljan kvantitativno i kvalitativno, kao i da su tim izmenama proširene nadležnosti agencije, odnosno da je izmenama nadležnost proširena i na javni sektor.\n"Ova institucija postaje prepoznatljivija", poručio je direktor te agencije.\nRadivojević je istakao da su najčešći sporovi koji čine neefikasno pravosuđe masovni individualni sporovi iz javnog sektora i da je zato važno da se rešava spor preko te agencije.\nMinistar za rad, zapošljavanje, boračka i socijalna pitanja Zoran Đorđević kazao je da Republička agencija za mirno rešavanje sporova postoji duže vreme, a da je pravu ulogu dobila u prethodnih par godina.\nOn je rekao da je u prethodnom periodu izmenjen zakon, kao i da su promenjena dva pravilnika i donet etički kodeks, a postojanje te agencije značajno je i za, kako je ocenio, socijalni dijalog.\nMinistar je istakao da je ta agencija od interesa za građane i državu, jer agencija štedi vreme i finansijska sredstva.\n"Masa sporova umesto da ide na sud ili štrajk, rešava se mirnim putem", izjavio je Đorđević.\nOn je kazao da je tih postupaka bilo duplo više u odnosu na prethodni period i deset puta više u odnosu na period od 2010. do 2014. godine.\nPredsednik Ujedinjenih granskih sindikata (UGS) "Nezavisnost" Zoran Stojiljković kazao je da je ta agencija važna za sindikate jer predstavlja instituciju modernih demokratskih industrijskih odnosa, kao i da služi da se umanji tenzija.\nOn je rekao da su problemi u Srbiji jer nema specifičnih radnih sudova, zatim da su sudovi neefikasni, kao i da kolektivno pregovaranje ne funkcioniše u privatnom sektoru.\n"Želimo da još profesionalnije, sa više kapaciteta to rade", poručio je Stojiljković i dodao da bi voleo da ta institucija postane i mesto gde će se mediji obraćati za informacije.\nBlic: DUPLIRAN BROJ RADNIH SPOROVA Rešeni mirnim putem, mimo suda i bez štrajka\nRTS: Sve više radnih sporova rešava se mirenjem


Otvorene nacionalne kvalifikacije za internacionalni IeSF šampionat – Saznaj Novo\nStefan Marjanov, 28. apr, 2021\nU nedelju, 25. aprila, u organizaciji SESE, Srpskog Saveza E-sporta, zvanično su otvorene nacionalne kvalifikacije za 13. IeSF Svetski e-sports šampionat čiji je domaćin Eilat, egzotični primorski grad u Izraelu. Vrata takmičenja otvorila je igra efootball PES21 kada su odigrani svi mečevi prvog kvalifikacionog turnira, uživo na Youtube kanalu.\nU prvom krugu takmičenja svoje veštine odmerilo je preko 100 vrhunskih PES21 igrača istrajnih u želji da predstavljaju našu zemlju na internacionalnoj sceni. U danu ispunjenom najboljim PES21 mečevima, Srbija je dobila pobednika prvih IeSF kvalifikacija, Đorđa „Djole95“ Milićevića, koji je od početka do kraja pokazao vrhunski kvalitet, koji mu je omogućio da se plasira u veliko finale koje će se održati kasnije ove godine.\nE-turnir Dom Omladine 2019\n„Zbog situacije sa COVID-19 kvalifikacije se kao i prošle godine održavaju online na Youtube kanalu, dok je kvalifikacija 2019. godine zabeležila veliko interesovanje publike okupivši par hiljada fanova iz cele Srbije na manifestaciji u Domu Omladine Beograda, što je jasan pokazatelj da je ova vrsta sporta sve popularnija u Srbiji. Srbija se već 12 godina zaredom kvalifikuje na internacionalni e-sports šampionat, a 2015. godine smo i pored ogromne konkurencije od preko 60 zemalja iz celog sveta odneli zapaženi trijumf što je rezultat na koji smo veoma ponosni. Srbija raspolaže zaista sjajnim igračima, i nadamo se da će ove godine neko od naših biti finalista na takmičenju u Izraelu„, izjavio je Milan Đukić, predsednik srpskog e-Sport Saveza.\n„Igrao sam na raznim internacionalnim turnirima za mnoge ekipe i Dota 2 je veliki deo mog života, ali predstavljati Srbiju je zaista nešto posebno. Moje putovanje u Seul je bilo jedno nezaboravno iskustvo i nadam se da ćemo naredne godine ostvariti bolji rezultat„, izjavio je Nenad Lukić, kapiten naše Dota 2 ekipe nakon učešća na svetskom prvenstvu 2019. godine.\nSrpska e-Sports Asocijacija (SeSA) je udruženje ljubitelja video igara i sportskog takmičenja koje za cilj ima popularizaciju e-sporta u Srbiji i regionu. Osnovana je 2008. godine, a postaje članica International e-Sports Federacije (IeSF) odmah po osnivanju 2009.


Šansa epohe: Novi susret Trampa i Putina menja tok istorije? – Portal za sve nacije i sve generacije\n“Stefanović podneo ostavku, jer je članstvo…”\nSelaković: Čvrsti odnosi Srbije i Kine u svim oblastima\nHome / Vijesti / Svijet / Šansa epohe: Novi susret Trampa i Putina menja tok istorije?\nŠansa epohe: Novi susret Trampa i Putina menja tok istorije?\nadmin 4 Novembra, 2017\tSvijet, Vijesti Leave a comment 142 Views\nNajavljeni susret ruskog predsednika Vladimira Putina sa liderom SAD Donaldom Trampom, koji bi trebalo da bude održan u Vijetnamu, biće od velikog značaja u rešavanju sirijske, severnokorejske, ali i ukrajinske krize, a biće dobra prilika i da se razgovara o sankcijama Rusiji, smatraju analitičari.\nIako novi susret još nije potvrđen, iz Kremlja stižu uveravanja da se trenutno vode pregovori o tom pitanju, a sam portparol ruskog predsednika Dmitrij Peskov je na tu vest izjavio da se „teško može preceniti značaj bilo kakvog kontakta predsednika SAD i Rusije“.\nPrvobitno je sastanak najavio sam Tramp, koji je rekao da je njegov odlazak u Vijetnam od velikog značaja, te da bi tom prilikom mogao i da se sastane sa Putinom. „To je veoma važno — oni nam mogu pomoći oko Severne Koreje, Sirije. Moramo da razgovaramo i o Ukrajini“, rekao je tada Tramp.\nPolitički analitičar Vladimir Šapovalov za Sputnjik kaže da je od izuzetne važnosti da se dijalog između SAD i Rusije obnovi, te da je sadašnja situacija bez presedana. Kako kaže, kada se na teritoriji SAD praktično vodi neka vrsta rata protiv Trampa, gotovo se isključuje mogućnost „odmrzavanja“ rusko-američkih odnosa, jer je sada glavno unutrašnje oružje protiv Trampa upravo ta njegova navodna veza i saradnja sa Rusijom u okviru predizborne kampanje.\n„Zato su, realno gledano, sve mogućnosti rusko-američkog dijaloga ograničene. Ali će pre ili kasnije dijalog biti obnovljen, pa je ovo možda dobra prilika da se načini sledeći korak. Rusija je svakako jedna od vodećih svetskih država, i od nje mnogo toga zavisi. Tramp zbog toga mora čak i u uslovima koji su lokalno vrlo nezgodni po njega da radi na obnavljanju saradnje“, tvrdi Šapavalov.\nIstovremeno, član ruskog Saveta Federacije Igor Morozov podseća da kada su se Tramp i Putin prvi put lično susreli, digla se velika prašina oko toga u SAD, a posebno zato što je Tramp reagovao pozitivno i sa simpatijama.\nU aspektu sirijske krize, Morozov ističe da je Rusiji trenutno veoma važno da Tramp podrži održavanje Kongresa sirijskog nacionalnog dijaloga u Sočiju, jer bi to bio veliki korak napred nakon oružanog konflikta. „Neophodna je američka podrška o tom pitanju i Tramp ovde može da pozitivno doprinese“, tvrdi on.\nMorozov ocenjuje i da je neophodno razmotriti pitanje antiruskih sankcija, iako je potpuno jasno da u ovakvom sazivu Kongresa Tramp ne može ništa da učini. „Ne bi trebalo zaboraviti da sankcije unose mnogo problema i negativnog uticaja na opšta kretanja u međunarodnoj ekonomiji i trgovini i da se narušavaju glavni principi Svetske trgovinske organizacije“, upozorava on.\nSamim tim, dodaje Morozov, stiče se utisak da je Svetska trgovinska organizacija paralisana jer sankcije protiv jedne države mogu da sruše sva njena pravila i principe.\nI nezavisni politički analitičar Aleksandar Safronov upozorava da će najverovatnije mnoge političke snage unutar SAD pritiskati Trampa kako bi on odustao od ove ideje, jer je sad sve što je u vezi sa Rusijom jednostavno iritirajući faktor za gotovo sve demokrate, ali i pojedine republikance. „To teško može da pomogne Trampu na unutrašnjem planu“, ističe Morozov.\nMeđutim, dodaje on, ako do susreta dvojice predsednika uopšte i dođe, glavna tema verovatno neće biti bilateralni odnosi već situacija u Siriji nakon što dođe do potpunog kraha DAEŠ-a. SAD i Rusija se međusobno optužuju za navodnu pomoć militantima, zato je pitanje regulisanja sirijske krize možda i najvažnije i urgentno u ovom trenutku za obe strane, zaključuje on.\nPodsetimo, samit lidera Azijsko-pacifičke ekonomske saradnje u vijetnamskom gradu Danangu održaće se od 6. do 11. novembra, a sastanak Putina i Trampa bio bi drugi po redu, nakon što su predsednici razgovarali na marginama samita G20 u Nemačkoj.\nPrevious RUSI OTKRIVAJU KRVAVE PLANOVE: Šiptari spremaju napade i rat…\nNext OPASNA INICIJATIVA: Prekinuti sve ekonomske odnose sa Crnom Gorom, pohapsiti Milove kriminalce, neka nemaju šta da…(VIDEO)\nOBJAVLjEN SNIMAK – TRENUTAK EKSPLOZIJE U RUSKOM METROU: Nadzorne kamere zabeležile užasavajući snimak (VIDEO)\nBRNABIĆ O VOJSCI KOSOVA: Nadam se da nećemo morati da upotrebimo svoju vojsku\nU NEMAČKOJ SE „ŠUŠKA“: Povlače priznanje Kosova!?\nVUČIĆ RASKRINKAO ĐILASA! Pokazao je JAVNO DOKUMENT i rekao istinu o PRODAJI SRPSKIH GRANATA Ukrajini\nALBANSKI PISAC NAPAO EDIJA RAMU: Koju ti vojsku imaš!? Da nije EU granica Srbije bi bila usred Albanije\nSeksipil je njeno drugo ime: Djevojka zvijezde Liverpoola obara s nogu (FOTO/VIDEO)


Promena obaveštenja za zahteve za prijateljstvo, komentare ili označavanje fotografija - Microsoft pomoć\nPromena obaveštenja za zahteve za prijateljstvo, komentare ili označavanje fotografija\nMožete da odaberete način na koji želite da budete obavešteni kada vam ljudi zatraže da postanete prijatelji, napišu komentar, kada vas označe na fotografijama i još toga. Takođe možete da odaberete gde će obaveštenja biti poslata.\nPromena tipova obaveštenja koja dobijete\nIdite na veb stranicu sa postavkama za obaveštenja.\nU odeljku Obaveštenja o društvenim aktivnostima potvrdite izbore u poljima da biste odabrali da li želite da dobijete obaveštenja u vidu e-poruka ili iskačuća obaveštenja.\nAko želite da dobijete samo određene tipove obaveštenja, izaberite opciju Prikaži tipove novosti da biste videli kompletnu listu obaveštenja. Potvrdite izbore u poljima da biste odabrali tipove koje želite da dobijate.\nDodirnite dugme Sačuvaj ili kliknite na njega.


U 274. emisiji Slobodno srpski gostovao je sekretar Ministarstva za rad, zapošljavanje,boračka i socijalna pitanja u Vladi Srbije Aleksandar Jablanović. U intervjuu Budimiru Ničiću on je rekao da je Ljubomir Marić sa mesta ministra za lokalnu samoupravu smenjen na zahtev dela Srpske liste koji čine članovi Pokreta socijalista.\n„Ljubomira Marića smo trebali da smenimo i ranije, jer je on jedini ministar koji je dve i po godine opstruisao rad najveće srpske opštine na severu Kosova, opštine Leposavić.Od 14 ministarstava sa kojima opština Leposavić ima memorandum, samo je ministarstvo za lokalnu samoupravu to sa kojim nema. Dve i po godine ljudi iz opštine Leposavić nisu mogli da nađu Marića na njegovom radnom mestu. Dve i po godine Srpska lista ne zna šta taj čovek radi, ni jedan izveštaj nije podneo o svom radu, ni jedan predlog Srpske liste nije sproveo u delo. Ono što smo možda oko toga pogrešili jeste što nismo o tome informisali Beograd“.\nJablanović koji je i predsednik Pokrajinskog odbora Pokreta socijalista je kazao da su oba uslova koja je postavio premijer Aleksandar Vučić na sastanku sa predstavnicima Srpske liste u Beogradu krajem prošle godine ispunjena.\n„Premijer Aleksandar Vučić je dao rok da do 31. decembra povučemo dve odluke, a toje da se ponovo zamrzme učešće Srpske liste u Skupštini Kosova i da se Mirjana Jevtić povuče sa mesta ministarke za lokalnu samoupravu. Poslanici su zamrzli ponovo svoje učešće, a šef poslaničke grupe Slavko Simić je podneo dopis premijeru Kosova Isi Mustafi da Mirjana Jevtić bude smenjena sa mesta ministarke za lokalnu samoupravu, jer je jednim takvim dopisom ona i bila imenovana. Da li je Mirjana Jevtić i sama podnela ostavku ja to ne znam, ali znam da je odlazila kod Ise Mustafe na razgovor u vezi toga, a kakav je taj razgovor bio ne znam“.\nJablanović je kazao da je na sastanku kod premijera Vučića u Vladi Srbije, u kome su pored poslanika Srpske liste prisustvovali i srpski članovi Vlade Kosova i gradonačelnici većinski srpskih opština na Kosovu bilo reči i o drugim aktuelnim temama vezanim za Kosovo.\n,, Jedno od pitanja koje je pokrenuto na sastanku koji smo imali kod premijera Vučića je pitanje albanizacije Gračanice. Gospodin Slobodan Petrović je informisao premijera, a ni ja to nisam znao, da skoro polovina direktorata u opštini Gračanica vode Albanci. Da smo se mi ovde njima bez potrebe prepustili, od mesta komandira policije, šefa kabineta gradonačelnika, pa do nekih drugih pozicija koja ne bih da nabrajam na pamet da ne bih pogrešio, ali to je Petrović izneo na jedan ozbiljan i argumentovan način i premijer Vučić je bio zatečen tom informacijom"\nOn je potvrdio informacije koje je u javnosti izneo Pokret Dveri sa tog sastanka, gde je kako se navodi u saopštenju ovog pokreta od pre dve nedelje, na sastanku sa Vučićem bilo reči o tome da su se predstavnici Srpske liste međusobno optuživali ko je uzeo više para za Tačijevizbor za predsednika Kosova. Jablanović je potvrdio i da je bilo reči o tome da je šef poslaničke grupe Srpske liste Slavko Simić tražio od savetnika Hašima Tačija 320 000 evra za Tačijev izbor za predsednika Kosova.\n,, Na sastanku jeste bilo tih optužbi, ali to su gluposti na koje premijer Vučić nije ni reagovao", rekao je Jablanović.\nNa pitanje da li je tačno da je predsednik Srpske liste Slavko Simić, inače član Pokreta socijalista, prešao u Srpsku naprednu stranku, Jablčanović nije mogao da potrvdi, ali nije ni demantovao.\n,, Nemam informacije na osnovu kojih mogu da potvrdim da je prešao u Srpsku naprednu stranku, ali se sa njim nešto čudno dešava. Dešava se to što je on malo više politički forsiran sa naše strane nego što je trebalo i očigledno je neke kompase izgubio. Očigledno je da situaciju ne posmatra iz šireg ugla, već isključivo sa svog ličnog aspekta", kazao je Jablanović u emisiji Slobodno srpski.


Sunčano i prijatno toplo vreme\nPrema prognozi kosovskog Hidrometeorološkog instituta, danas se u većini mesta očekuje sunčano i toplo vreme, sa najvišom temperaturom do 30 stepeni.\nLajčak sa Srpskom listom o neprimenjenim sporazumima\nSpecijalni predstavnik EU za dijalog Beograda i Prištine Miroslav Lajčak razgovarao je drugog dana posete Kosovu sa predstavnicima Srpske liste, predsednikom parlementa Glaukom Konjufcom, liderima opozicije i komandatom Kfor-a-. Predsednik Srpske liste Goran Rakić objavio je na Fejsbuku da su sa Lajčakom razgovarali o problemima Srba na Kosovu.\nStojanović: Građani da odlučuju o sopstvenoj budućnosti\nKandidat za gradonačelnika Gračanice Branimir Stojanović izjavio je da će kampanju za lokalne izbore, za sada, voditi preko društvenih mreža. Na ovim izborima građani odlučuju o svojoj budućnosti, kaže Stojanović.\nSpecijalni izaslanik Evropske unije za dijalog Beograda i Prištine Miroslav Lajčak izjavio je da radi na zakazivanju nove runde dijaloga na visokom nivou u Briselu.\nPonovo odloženo ročište u slučaju ubistva Olivera Ivanovića\nGlavni pretres u slučaju optuzenima za ubistvo lidera GI SDP Olivera Ivanovića zakazan za sutra pred Osnovnim sudom u Prištini je odložen, potvrdila je za RTV Kim advokatica Jovana Filipović.\n’’Kurir’’ tvrdi da su juče počeli orkestrirani napadi Hrvata i Albanaca na Srbiju\nU tekstu pod naslovom "PAKT: Hrvati i Albanci sinhronizovano udarili na Srbiju, najavili tužbe istog dana!" na portalu dnevnih novina Kurir netačno se navodi da su "orkestrirani napadi na Srbiju, na koje je nedavno upozorio i predsednik Srbije Aleksandar Vučić, počeli najavljivanjem tužbi Prištine i Zagreba protiv Srbije, i to, simptomatično, baš na Dan srpskog jedinstva, slobode i nacionalne zastave!".\nPomoć iz Beča za porodice u Novom Brdu\nPorodice Miljković i Filimonović iz Novog Brda dobile su pomoć od Organizacije"Srpski centar" iz Beča.\nKonjufca: Vlada da poveća svoje prisustvo na Severu Kosova\nPredsednik skupštine Kosova Glauk Konjufca izjavio je da veruje da prištinske institucije prave plan za povećanje svog prisustva u severnom delu Kosova.


Modularni ventilacioni uredaji tip ATL\nPreduzeće za proizvodnju, montažu i inženjering, Subotica\nModularni ventilacioni uređaji tip ATL\nATL ventilacioni uređaji sa funkcionalnim sekcijama su proizvedeni prema najvišim tehničkim standardima i predstavljaju širok spektar modela i kapaciteta za potrebe obrade vazduha: ventilacija, grejanje, hlađenje, a mogu se upotrebljavati i u druge tehnološke svrhe.\nATL ventilacioni uređaji su pouzdani, izdržljivi i zahtevaju minimum održavanja, zahvaljujući softverskoj izradi, visoko kvalitetnim materijalima i komponentama koje se ugrađuju u naše uređaje kao i tehničkoj proizvodnji koja zadovoljava najviše tehničke standarde.\nU ponudi su modularni ventilacioni uređaji sa protokom vazduha od 1000-100 000 m3/h u 18 standardnih veličina. Ukoliko je potrebno u zavisnosti od zahteva kupca mogu se projektovati i proizvesti i druge veličine.\nNaši uređaji su pogodni za primenu u obradi vazduha u:\nvelikim tržnim centrima\nmuzejim i pozorištima\nhotelima i uslužnim objektima\nPotrebni ventilacioni uređaj može da se izabere iz široke ponude modela na osnovu potrebne vrednosti protoka vazduha, čime se mogu odrediti i dimenzije uređaja. U opisu svih elemenata dati su tehnički parametri neophodni za projektovanje sistema.\nSekcije ventilacionog uredaja


Konkurs “Cvet uspeha za ženu zmaja 2013″ – ICR\nUdruženje poslovnih žena Srbije poziva vas da se prijavite ili pošaljete svoje predloge uspešnih preduzetnica na sedmi konkurs za nagradu “Cvet uspeha za ženu zmaja 2013″.\nNagrada će se dodeliti u dve kategorije: za “najevropskiju žensku firmu” i za “najbolji model zapošljavanja”, kao i u potkategoriji “samozapošljavanje”.\nKandidatkinje se mogu same prijaviti ili mogu biti nominovane. U pozivu za prijavu na konkurs potencijalne dobitnice nagrade će imati priliku da predstave svoj biznis i poslovnu biografiju u kojoj će obrazložiti svoju nominaciju u jednoj ili obe kategorije.\nDetaljnije informacije o konkursu, upustvo za prijavljivanje, kao i upitnici za prijave nalaze se na ovoj stranici.\nRok za prijavu na konkurs je 30. jun 2013. godine.\nViše informacija o samoj svečanosti dodele priznanja možete pogledati u prilogu Prve srpske televizije, medijskog partnera „Cveta uspeha 2012“:\nOvde možete preuzeti potrebnu dokumentaciju.


Terorista Adem Karamuja krije se u jednom od paradžemata u BiH - Opcija\n04-08-2017 Hronika, Vijesti\nTerorista Adem Karamuja (34), za kojim je Interpol raspisao crvenu potjernicu, krije se u jednom od paradžemata u BiH, saznaje “Glas Srpske”.\nList podsjeća da se za njim traga jer je nestao sa prijavljene adrese nakon što mu Sud BiH poslije pravosnažne presude, izrečene u aprilu, nije odredio pritvor.\nIzvor navodi da je jedino sigurno da Karamuja nije u Ošvama, najotvorenijem paradžematu, koji služi za odvlačenje pažnje, gdje su ga tražili pripadnici Državne agencije za istrage i zaštitu (SIPA). Ostali paradžemati su totalno odsječeni od vjerskog i ustavnog poretka, a prema riječima sagovornika lista, Karamuji je tu sada sigurnije nego u Siriji, gdje pripadnici razbijene Islamske države nemaju gdje da se kriju.\nNaveo je da zbog problema u pravosuđu nije pretresen mesdžid u Aleji Bosne srebrene u Sarajevu, koji je posjećivao Karamuja. – Karamuju sve vrijeme finansiraju paradžemati, kao što su finansirali i njegov odlazak u Siriju i djelovanje u BiH – naveo je isti izvor.\nKaramuja je uhapšen u policijskoj akciji “Damask” prije tri godine, a Sud BiH ga je 7. aprila pravosnažno osudio na dvije godine zatvora zbog ratovanja u Siriji za Islamsku državu, ali mu nije određen pritvor.\nKada je Sud BiH uputio poziv za izdržavanje kazne, Karamuja je pobjegao.


pančevo Archives - Stranica 3 od 3 - VOJVOĐANSKE\nPančevo: Četrdeset domaćinstava od grada dobilo po 50000 dinara za gasni priključak\nLala 7. oktobra 2017. 8. oktobra 2017. 0 comment\nČetrdeset pančevačkih domaćinstava dobilo je pomoć od po 50 000 dinara za priključenje na gasnu mrežu u okviru programa budžetskog fonda za zaštitu životne sredine Pančeva za 2017. godinu. Rok za sprovođenje ovog programa je bio 15. decembar, ali je interesovanje građana bilo veliko, pa je 2 miliona dinara namenjenih sufinansiranju troškova gasnog priključka utrošeno pre […]\nLala 6. oktobra 2017. 6. oktobra 2017. 0 comment\nJesen je vreme kada se broj pasa na ulicama Pančeva povećava. Među lutalicama se nađu i vlasnički psi a nije redak slučaj da se puste i psi sa vikendica gde su proveli leto. Gradska „Zoohigijena” radi po obavezama koje lokalna samouprava u ovoj oblasti ima po Zakonu o komunalnim delatnostima i Zakonu o veterinarstvu, odnosno […]\nLala 6. oktobra 2017. 7. oktobra 2017. 0 comment\nMačku Cakanu, čiji je vlasnik naš sugrađanin Aleksandar Jovanović, nepoznati poćinilac pretukao je i obesio o štrik za veš u dvorištu njegovog stana u Karađorđevoj ulici u Pančevu. Aleksandar već godinama radi i živi u Velikoj Britaniji, a prošlog četvrtka je doputovao u Pančevo. Umesto dobrodošlice, u dvorištu ga je dočekala stravična scena – obešena […]\nLala 5. oktobra 2017. 7. oktobra 2017. 0 comment\nTokom 2017. godine u Prekšajnom sudu u Pančevu bilo je 25 postupaka protiv roditelja koji su odbili da svojoj deci daju obavezne vakcine. – U jednom slučaju sud je do sada odlučio meritorno i roditeljima izrekao opomenu. Osam predmeta je zastarelo, a ostali su u radu, izjavila je sudija Sandra Medaković, portparolka Prekršajnog suda. Prekršajni […]\nNova sezona Škole karikature u Domu omladine Pančevo\nLala 3. oktobra 2017. 0 comment\nZbog velikog interesovanja, Dom omladine Pančevo organizuje novu sezonu Škole karikature koju će voditi naš istaknuti karikaturista i ilustrator Nikola Dragaš. Radionice su besplatne, a prvo okupljanje zakazano je za subotu, 7. oktobar 2017. godine. U odnosu na prethodne cikluse, radionice će se održavati u dva termina, jedan za početnike i drugi za naprednu grupu. Termini za nove polaznike će […]\nOsnovan novi Atletski klub u Pančevu\nLala 23. septembra 2017. 9. decembra 2017. 0 comment\nVelika grupa školske dece i dece sekcije AK „Partizan 1945“, koju vodi trener Saša Stojilović, najzad je početkom ovog meseca pretvorena u Atletsko sportsko udruženje pod nazivom AK „Panonija“, sa sedištem u Vojlovici u Pančevu. Pored takmičarske grupe koja se već duže vreme bavi atletikom, ovaj klub okuplja i one najmlađe, koje zanima atletika, kraljica […]


Višković: Srpska ima dovoljno namirnica, Vlada radi svoj posao - mojKontakt portal - Radio Televizija Kontakt\nVišković: Srpska ima dovoljno namirnica, Vlada radi svoj posao\nPremijer Republike Srpske Radovan Višković rekao je danas u Banjaluci da je Vlada u skladu sa Zakonom o interventnim nabavkama nedavno donijela odluku da putem dva resorna ministarstva bude nabavljena određena količina životnih namirnica.\nVišković je rekao novinarima da je riječ o robi poput pšenice, kukuruza, soli, ulja i slično, te da Vlada na tom planu nije htjela sve to u javnosti previše da eksponira s ciljem da se ne izaziva nepotrebna panika među stanovništvom.\n“U ovom momentu imamo dovoljno svih namirnica na tržištu. Prema tome, Srpska nema nestašice bilo koje robe”, rekao je Višković.\nOn je dodao da je razgovorano i sa “Elektroprivredom Srpske” da dvije njene termoelektrane, zbog rudnika koji su u njihovom sastavu, obezbijede dodatne količine dizela kako bi u nekom, eventualno, kritičnom momentu mogli funkcionisati, odnosno da ne bude ugroženo snabdijevanje strujom Srpske.\n“Dakle, Vlada radi svoj posao”, poručio je premijer Srpske.\nOn je podsjetio da Vlada ne može aktivirati Robne rezerve jer su u stečaju, te da taj postupak još nije završen, kao i da je i dalje na snazi ograničenje marži osnovnih životnih namirnica u Srpskoj.\n“Pratimo cijene, njihov rast i inflaciju. Budite sigurni da Vlada ima dovoljno znanja da reaguje u potrebnom momentu”, poručio je Višković.\nKada je riječ o realizaciji aktuelnih projekata u Srpskoj, u vezi sa željezničkom i putnom infrastrukturom (Koridor “Pet ce”), a koje podržava EU, Višković je rekao da prema njegovim informacijama nijedan problem ne postoji po tom pitanju u ovom momentu, javlja Srna.\nPutin: Za rješenje krize Ukrajina mora da prihvati tri uslova\nČubrilović: Prvi Ustav imao sudbinski značaj za Srpsku


„Aeroflot“ od juna postepeno obnavlja letove - 25.05.2020, Sputnik Srbija\nNajveća ruska avio-kompanija „Aeroflot“ saopštila je da će od juna postepeno početi sa obnavljanjem letova. 25.05.2020, Sputnik Srbija\n11:05 25.05.2020 (Osveženo: 00:58 26.08.2021)\n„Nakon smanjenog obima letova u aprilu i maju, u junu ćemo početi sa postepenim obnavljanjem obima operativne delatnosti, a u prvoj etapi usredsredićemo se na obnavljanje letova unutar zemlje“, navodi se u saopštenju pres-službe kompanije.\nTakođe, filijala „Aeroflota“, niskobudžetna kompanija „Pobeda“ počinje sa letovima od 1. juna.\nAvio-kompanije su od 27. marta zbog pandemije virusa korona obustavila regularne i čarter letove prema drugim zemljama. Izuzetak su specijalni letovima kojima su ruski državljani iz inostranstva vraćani u zemlju, kao i teretni, sanitarni i humanitarni letovi.\nKako se navodi, tokom aprila broj putnika je pao za 95,2 odsto u odnosu na isti period prošle godine.\nZa prva četiri meseca ove godine „Aeroflot“ je prevezao 11,4 miliona putnika, što je 34,7 odsto manje nego u isto vreme prošle godine.\nI „Aeroflot“ i druge ruske avio-kompanije, kao i aerodromi, pretrpeli su zbog pandemije značajne gubitke, ali im je država priskočila u pomoć subvencijama.\nVlada je predvidela da za avio-kompanije izdvoji 23,4 milijardi rubalja (oko 315 miliona dolara), od čega je „Aeroflot“ dobi0 7,9 milijardi.